Wêne: Rûdaw 


Derbarê agirbesta ku PKK’ê ragihand, Cîgirê Serokê PDK’ê Nêçîrvan 
Barzanî daxuyaniyek da Rûdawê û got ku "ev biryareke di cihê xwe de 
ye û pêngaveke erênî ye." Nêçîrvan Barzanî herwiha got: "Em amade ne 
ji bo her çareseriyeke aştiyane hevkarî û piştgiriyê bikin û rola xwe ji 
bo aştî û derneketina şer û tundûtûjiyê bilîzin." ^5 

biryareke di cihê 
xwe de ye 

Kerkûk veşartî tê Erebkirin 


B ajarê Kerkûkê ku di 
dema Saddam de bi 
dehezaran Kurd jê 
hatin derxistin û bi he- 
zaran malbatên Ereb lê 
hatin bicihkirin, dîsa bi 
pêleke nû ya Erebki- 
rinê re rûbirû ye. Tevî 
ku maddeyek destûrî ji 
bo asayîkirina bajarê 
Kerkûkê û herêmên 
din yên Kurdistanê ku 
rastî Erebkirinê hatine, 
hatiye danîn jî, lê heta 
niha Erebên li Kerkûkê 
venegeriyane cihûwa- 
rên xwe û tersî wê ji 
dema hilweşîna rejîma 
Saddam û virde 10 
hezar malbatên Ereb li 
Kerkûkê bicih bûne. ►S 


"Ji 9 kesên şehîd 
ketin, 7 jê Kurd bûn” 

E mîndarê Giştî yê Yekîtiya Cî- 
hanî ya Zanayên Misilman, Elî 
Qeredaxî, ji Rûdawê re piştrast 
kir ku ji 9 kesên ku di "bûyera 
keştiyên azadiyê” di meha Gulanê 
de li beravên Derya Spî ji aliyê 
hêzên Îsraîlê ve hatibûn kuştin, 
7’ê wan Kurd bûne. Berpirsê Sa- 
ziya ‘Îsrael-Kurd’ Dawûd Baxis- 
tanî ev daxuyaniya Qeredaxî red 
kir û got ku ti Kurd di nav wî kar- 
wanî de nebûye. ^2 


Hun li cihê 
bûyerê ne 

Elî Qeredaxî: 

Ji 9 kesên ku di keş- 
tiyê de şehîd ketin, 
7 jê Kurd bûn 


PKK agirbesta heftan ragihand 

“Em biryaran li gor 
berjewendiyên Kurdan didin” 





Rûdaw 


Silêmanî (Rûdaw) - Emîn- 
darê Giştî yê Yekîtiya Cîhanî 
ya Zanayên Misilman, Profe- 
sor Dr. Elî Qeredaxî, eşkere 
kir ku ji 9 kesên li ser keşti- 
yeke karwanê azadiyê ji aliyê 
hêzên Îsraîlê ve hatine kuş- 
tin, 7 jê Kurd bûn. 

Elî Qeredaxî ku di destpêka 
Tîrmeha borî di kongreya Ye- 
kîtiya Cîhanî ya Zanayên Mi- 
silman li Stanbolê weke Emîndarê Giştî yê wê yekîtiyê hat 
hilbijartin, di hevpeyvînek ligel Rûdawê, ku tevahiya wê di 
malpera rudaw.net de hatiye weşandin, behsa wan keşti- 
yan kir ku meha Gulana borî bi armanca şikandina dor- 
pêça ser Şirîta Xezzeyê û gihandina alîkariyên mirovî ji 
Filistiniyan re ketibûn rê û di nav ava navnetewî ya Der- 
yaya Spî de rastî êrişa hêzên taybeti yên Îsraîlê hatibûn ku 
di encamê de 9 kesên ser keştiya bi navê Mavî Marmara 
hatin kuştin. Elî Qeredaxî derbarê nasnameya qurbaniyan 
de got ku "ji wan 9 kesên şehîd ketine, 7 jê Kurd bûn." 

Lê Berpirsê Saziya Îsrael-Kurd, Dawûd Baxistanî, ku bi 
navê saziya xwe kovarekê li Herêma Kurdistanê derdixîne, 
ew zanyarî redkirin û got ti Kurd di nav wî karwanî de 
nebûn. Baxistanî herwiha got "Li şûna van axaftinan bila 
Elî Qeredaxî biçe bersiva daxuyaniya Yusif Qerezawî bide 
ku li Stenbolê û bi amadebûna wî got ku PKK terorist e.” 
Qeredaxî di hevpeyvîna li gel Rûdawê de got ku Qerezawî 
êrişên PKK'ê yên vê dawiyê protesto kirine, lê çapemeniya 
Tirk gotinên wî guherandine. Baxistanî jî herwiha got 
mafê gelê Kurd jî heye ku peywendiyên wî digel hemû ne- 
tewe û welatan hebin û di nav wan de Îsraîl jî. 


6 saetan li cem kurê xwe ma 

6 sal û 3 meh ceza xwar! 

Şengul Ogur Nisêbîn 

T irkiye îldem a 73 salî, ji ber ku çûye ba kurê xwe yê 
şervanê PKK'ê û 6 saetan li ba wî maye, cezayê 6 sal û 
3 mehan lê hatiye birîn. Ew niha di Girtîgeha Mêrdînê ya 
Tîpa E'yê dimîne. îldem ji rojnameya Azadiya Welat name- 
yek şandiye û dibêje: "Bi alîkariya we dixwazim dengê 
xwe bigihînim mirovahiyê.” 

Dayika îldem di nameya xwe de behsa serpêhatiya xwe 
û dîtina kurê xwe yê gerîlla dike. "Ez 6 saetan li cem wî 
mam. Ji kurê xwe yê 20 sal in u nabînim, têr nebûm. Piştre 
ez vegeriyam, li sînor polîsan lêgerîn kir û piştre ez ber- 
dam. Piştî du salan ewraqê min hatin, min lê nêrî ku ez ha- 
time girtin û min anîn vir.” Di berdewamiya nameyê de 
dayika îldem balê dikişîne ser hiqûqa Tirkiyê û wiha di- 
bêje: "Dewlet zarokê 10 salîjîyên 70 saliyê weke min jî jî 
digire. Di vê de kîn heye. Ma ev qanûn e? Edî bes e, bes e.” 


Namo Ebdulla lendîl 

C îgirê Serokê Koma Civa- 
kên Kurdistanê KCK'ê 
Bozan Tekîn êvara roja 12'ê 
Tebaxê li Kuntara Çiyayê 
Qendîl di civîneke çapeme- 
niyê de ragehand ku ew bi 
helkefta hatina meha Reme- 
zanê dest bi agirbesteke 40 
rojî dikin. Tekîn herwiha 
diyar kir ku biryara agir- 
besta yekalî, li ser name- 
yeke serokê PKK'ê Abdullah 
Ocalan û li ser daxwaza ji- 
mareke serok û navendên 
siyasî û cemawerî, wek Se- 
rokê Herêma Kurdistanê 
Mesûd Barzanî, hatiye stan- 
din. 

•v-.V’. 

"Me li daxwazên gelek 
kesayetiyên navdar 
guhdarî kiriye û rêzdar 
Barzanî jî yek ji wan e" 

Tekîn wiha axifî: "Hêzên 
me ji 20’ê Tebaxê heta 20 
îlonê ti êrîşan nakin." Der- 
barê pirseke Rûdawê de ka 
gelo ev agirbest razîbûne li 


ser daxwazên jimareke na- 
vendên Kurd yên siyasî, di 
nav wan de jî Serokê He- 
rêma Kurdistanê Mesûd 
Barzanî, ku berî çend hefte- 
yan daxwaz ji PKK’ê kir 
agirbestê ragihîne, navborî 
got: "Ev biryara me ye û me 
ne li jêr ti guşaran daye, lê 
bê guman me li daxwazên 
gelek kesayetiyên navdar 
guhdarî kiriye û rêzdar Bar- 
zanîjîyekji wan e." 

Barzanî daxwaz ji PKK’ê 
kiribû ger yekalî be jî, agir- 
bestê rabigihîne. Piştî rage- 
handina agirbestê jî, Serokê 
Herêma Kurdistanê ji bilî 
sipasîkirina vê gave, dax- 
waz kir agirbest demdirêj 
be û ne tenê 40 roj bin. Da 
ku proseya aştiyê dirêj bike, 
PKK’ê daxwaz ji Tirkiyê kir 
ku dawî li êrîşên xwe yên 
leşkerî bîne û 1700 girtiyên 
siyasî azad bike. 

PKK di 15’ê Tebaxa 
1984’an de bi slogana serx- 
webûna Kurdistanê dest bi 
şerê çekdarî kir. Piştî sala 
1993’an heta niha ev cara 
heftan e ku PKK bi mebesta 
destpêkirina diyalogê agir- 
besta yekalî radigihîne û 
şer radiwestîne, lê Tirkiye li 
van agirbestan mikur nayê 
û ne amade bû ligel PKK’ê 
bicive. Lê di du salên borî 
de di navbera Serokomar û 
c erokwezîrê Tirkiyê û Se- 
rokê Partiya Civata Demo- 
kratîk - DTP’ê ku xwediyê 
bingeheke cemawerî ya nê- 
zîkî PKK’ê ye, civîn hebûn. 
PKK niha daxwaza xwese- 
riya demokratîk dike. Agir- 
besta nû wek gavek girîng 
tê dîtin, ji ber Tirkiye xwe 
amade dike di 12’ê îlona 
dahatû de - ku wê demê hê 
agirbest bidawî nabe - refe- 
randûmê li ser projeya gu- 
hertinên Destûra Bingehîn 
a Tirkiyê pêkbîne. 


Li gor statîstîkên PKK’ê, 
di dema agirbesta yeksalî 
heta niha de ku di meha He- 
zîranê de bidawî hat, hezar 
leşkerên Tirkiyê hatine 
kuştin. Destpêkirina şer hê- 
viya çareseriyê ku berê Er- 
dogan di nav gel de geş 
kiribû, nehişt. 


me 
desthi- 
ligel du 
partiyên din ên muxa- 
lefetê re tune" 


Lê PKK û BDP’ê ragihan- 
dine ku ew ê referandûmê 
boykot bikin, yanî ew ê xelkê 
xwe han bidin ku di referan- 
dûmê de beşdar nebin. Ev 
hewlêsta BDP’ê ji aliyê hinek 
çavdêrên siyasî yên Kurd û 
partiyên din ên Kurd li Ba- 
kurê Kurdistanê hat rexneki- 
rin. Li gor aliyên rexnegir, 
herçiqas Destûra Bingehîn a 
Tirkiyê pirsa Kurd çareser 
nake, lê hinek guhertin kêm- 
kirina desthilata artêşê û ve- 
bûna ber bi demokrasiyeke 
zêdetir li Tirkiyê dixe rojevê, 
ev jî fêdeyê dighîne Kurdan. 
Di vê derbarê de, Bozan 
Tekîn di bersiva pirseke din 
a Rûdawê de wiha axifî: "Çi 
peywendiyeke me bi şerê 
partiya desthilatdar a Tir- 
kiyê ligel du partiyên din ên 
opozîsyona Tirkiyê (MHP û 
CHP) re tune ku li dijî wan 
guhertinan disekinin. Em 
hin car hinek karan dikin û 
biryaran distînin, dibe yek ji 
wan pê kêfxweş be, lê em li 
gor berjewendiya Kurd tev- 
digerin. Di wê paketê de 
behsa mafê Kurdan û îtiraf- 
kirin bi nasnama Kurd tê de 
tune, loma em piştgiriya wê 
paketê nakin.” 

Gelek çavdêrên siyasî ba- 
werin ku dibe vê carê jî Tir- 
kiye bi awayekî fermî ti 
bersiveke erênî nede agir- 
besta PKK’ê, ji ber niha Tir- 
kiye xwe ji bo lidarxistina 
hilbijartina giştî amade 
dike ku biryare di Tîrmeha 
2011’an de bên lidarxistin. 
Lê ger PKK şer bide destpê- 
kirin, dibe bandorê li ser 
kêmkirina alîgirên AKP’ê 
bike. 

Pisporên Almanî gumana kîmyabarankirina 8 gerîllayên PKK'ê piştrast kirin 


Rojev 


Hefteya borîgelek rojnameyên Alman wêneyên 8gerîllayên PKK’ê ku di Ilona sala borî de li navçeya Çelêya Colemergê hatibûn kuştin, belav 
kirin û destnîşan kirin ku bi îhtimalekgelek mezin di vê bûyerê deArtêşa Tirkiyê çekên kimyawî bi karanîne. Rojnameya Alman TAZ weneyên 
gerîllayên kuştîji bo lêkolînê ji pisporê wêneyan Hans Baumann û ji zanîngeha Hamburgê re şandin û Baumann û pisporên zanîngeha Ham- 
burgêgihiştên wê encamê ku "Egera wêyekê pirzêdeye ku ew 8 çekdar bi madeyên kîmyawî hatibin kuştin." 



Serokê Kongra Gel 
Remzî Kartal: 

Pêvajo yekalî 
nameşe 


Medya Deniz 

D îwana Serokatiya Kon- 
gra Gel û Serokatiya 
Konseya Rêveber a KCK’ê ji 
13’ê Tebaxê heta 20’ê îlonê 
planameyek aştiyê ku ji 4 
xalan pêk tê, ragihand. Ew 
daxuyaniya ku raya giştî ya 
Kurdistan û Tirkiyeyê bi 
rojan e li bendê ye, ji KCK û 
Kongra Gel hat. 

Remzî Kartal li ser navê 
Kongra-Gel ji Rûdawê re 
daxuyand ku ew ew 'bir- 
yara bê çalaktî’ piroz dikin 


û gelek pê kêfxweş in. Kar- 
tal bibîrxist ku dewletê ji 
Serokê PKK’ê Ocalan dax- 
waza agirbestê kiriyê û bal 
kişand ser 4 xalên ku 
KCK’ê diyarkirine û got 
"pêvajo yekalî nameşe.’’ 
Kartal wiha axifî: "Tevgera 
me bi awayekî fermî ji raya 
giştî re eşkere kir ku, ji 13’ê 
Tebaxê heta 20 Ilonê wê 
hêzên me ti çalakiyan pêk 
neynin, lê li hemberê êrî- 
şên li dijî xwe, operasyo- 
nên leşkerî û siyasî û 
êrîşên li ser gel wê mafê 


4 daxwazên KCK'ê: 

1- Ji bo ev pêvajoya me 
daye destpêkirin mayînde 
bibe, divê dewleta Tirk 
pêşî operasyonên bênav- 
ber di qada siyasî û leşkerî 
de didomîne, rawestîne û 
pêvajoyeke agirbestêya 
dualî pêkbîne. 

2- Endamên koma aş- 
tiyê û li derdora 1700 si- 
yasetvanên Kurd bi 
awayekî neheq û bi sede- 
mên bêbingeh hatine 
girtin, divê bên berdan. 


3- RêberApo herî 
dawî ji bo çareseriyê sê 
xal pêşkêş kiribûn, di vê 
çarçoveyê de divê pêva- 
joya çareseriyê bê dest- 
pêkirin ûjibo birêz 
Ocalan bi awayekî aktîf 
beşdarî pêvajoya aştiyê 
bibe şert û merc bêne 
amadekirin. 

4- Benda hilbijartinê 
ya ji sedî 10 ku li ti we- 
latê demokratîk nîne, 
divê bê daxistin. 


xwe yê parastinê bi kar 
bînin.’’ Kartal di axaxtina 
xwe de gotinê anî ser 4 
xalên ku hatine diyarkirin 
û da zanîn ku "ji bo ev gav 
bibe pêvajoyeke çareserî û 
aştiyê, divê dewleta Tirk û 
hukûmeta AKP’ê 4 xalan 
bicîh bînin’’ 


"Dewletê ji serokatiya 
me agirbestê xwest" 

Li ser pirsa ku PKK beri 
niha 6 caran agirbest ilan 
kiriye lê belê di prtaîkê de 
ti encam ne sitandine, Kar- 
tal got, "Rast e ev agirbesta 
7’an e ku tevgera me pêş 
dixe." 

Remzî Kartal bibîrxistku 
di meha gulanê de jiber ku 
hewldanên wî yên aştîyane 
ji aliyê dewletê ve bê ber- 
siv diman, Serokê PKK’ê 
Abdullah Ocalan xwe 
paşve kişandibû. Kartal 
wiha axiî: "Lê bele pişti ku 
şer dijwar bû, dewlet u hi- 
kûmete biryar dan ku se- 
roke me tevlî pevajoyê 
bikin da ku dîsa karibe rola 
xwe ya aştiyê bilîze. Diyar 
e devlet û hikûmete ji Se- 
rokê me bi rengekî wiha 
daxwaziya agirbestê kirin. 
Piştî ku bangên komeleyên 
civakî û hêzen sivîl jî zêde 
bûn Serokê me ji tevge- 
rame re peşniyaz kir û ew 
peşniyaz hat qebûlkirin." 


"Bila AKP vê gafê wek 
firsetek bibîne" 

Kartal guherandina pê- 
vajoyê û pêkanîna aştî u 
çareserîyê bi hewldanên 
dewletê û niyeta hikûmeta 
AKP’ê girêda û wiha do- 
mand: "Eger hikûmeta 
AKP’ê bi bahaneyên cûrbe- 
cûr gavan neavêje û çare- 
sernekirinê ferz bike û 
pêvajoya tesfiyeyê di ro- 
jevê de bigire, divê were 
zanîn ku pêvajo yekalî 
pêşde naçe." 

Kartal di dawiya axaftina 
xwe de bîbîrxist ku ev 26 
sal in ku şere çekdarî dest- 
pêkiriye û 26 sal diyarki- 
riye ku pirsgireka Kurd bi 
şer, bi çek, bir siyaseta leş- 
keri naye çareserkirin. 
Kartal wiha pêde çû: "Tev- 
gera gelê Kurd bi rêyên leş- 
kerî nayê xelaskirin. Pewîst 
e bi riya diyalog û hevdîti- 
nan bê çareserkirin. Divê 
Hikûmeta AKP’ê ne tenê ji 
bo derbaskirina referan- 
dumê wek taktîk nêzîk 
bibe, lê ji bo çareserkirina 
pirsgirêka Kurd vê gafa nû 
wek firsateke bibîne." 



Parlementerê AKP'ê Kurt: 

Divê siyasetvanên sivîl 
bên berdan 


Enqere (Rûdaw) - Parla- 
menterê AKP’ê ye Amedê 
Abdurrahman Kurt di 
derbarê agirbesta PKK’ê û 
pêvajoya siyaseta sivîl de 
ji Rûdawê re axivî û got ”ji 
ber ku bandora siyaseta 
bi şîddetê ve girêdayî êdî 
nemaye, ji bingehê dax- 
waziya abirbestê hatiye. 
Em jî piştgiriya berdana 
siyasetvanên sivîl dikin." 

Abdurrahman Kurt di 
axaftina xwe de da zanîn 
ku wan texmîn dikir di 
çend rojên dawî de banga 
agirbestê bê dayîn û wiha 
axifî. "Beriya hertiştî ez 
dixwazim bêjim ku li he- 
rêmê êdî şîddet tê rexne- 
kirin, nayê xwestin û 
siyaseta bi şîddetê ve gi- 
rêdayî zêde nikare bi- 
meşe. Wateya wê namaye. 
Tirkiye niha di dema xwe- 
nûvekirinê de ye; dewleta 
kûr a ku bi salan îşkence 
dikir, tûndûjî dikir û hemû 
rêyen digirt, niha tê gu- 
hertin. Bi rastiya xwe ve 
hatiye rûbirû. Jiber vê 
yekê çalakî û şîddet eger 
berdewam bikin wê ev 
pêvajoya ku dewlet tê de 
ye, di nîvî de bimîne." Kurt 
da zanîn ku li herêmê jî si- 
yaseta şîddetê êdî wek 
berê alîgiran çênake û 
rastê rexneyan tê. Kurt 
wiha axifî: "Lewma ji bin- 
gehê ve daxwaziya agir- 
bestê derket û ev daxwazî 


bû sedemê daxuyaniya 
KCK’ê ya agirbestê. Me 
hêvî dikir ku bangeke 
wiha bê dayîn. Wiha wê rê 
li siyasetên li derveyê şer, 
yên bi şîdetê ve ne girê- 
dayî veke û dewlet jî wê bi 
hewlên aştiyane tevbigre 
û rûpelek nû derkeve 
holê." 


"Divê peşîya siyaset- 
vanên sivîl neyê gir- 
tin" 

Kurt çar mercên ku ji 
aliyê KCK’ê ve wek "Şer- 
tên agirbestê" hatin diyar- 
kirin jî bibîrxist û axaftina 
xwe wiha domand. "Tê 
gotin ku agirbest divê 
bibe du alî. Ez bawer 
nakim ku ti dewletek, 
dema li dijî wî hêzên çek- 
darî amadebin, di cihê 
xwe de raweste. Şertên 
din, wek azadkirina sero- 
kên şaredaran û siyaset- 
vanên sivîl, di cîh de ye û 
em jî piştgirî didin vê 
yekê. Me berê jî daxuyan- 
dibû ku divê hemû siya- 
setvanên sivîl, ên wek 
serokên şaredaran ji zin- 
danê bên berdan û bêyî 
zindankirinê bên dadkirin." 

Kurt bibîranî ku Serokê 
PKK’ê Abdullah Ocalan jî 
di axaftina xwe ya bi parê- 
zerên xwe de rexne li karê 
siyasetvanên sivîl ên di 


qada îllegal de kiriye û ev 
tişt got: "Min bixwe çend 
roj berê di bernameyekî 
televizyonê de got ku divê 
peşîya siyasetvanên sivîl 
neyê girtin, lê herwiha 
divê hêzên çekdar jî ban- 
dora xwe ya li ser siyaset- 
vanan bi dawî bînin. Ev 
gotin ji aliyê Abdullah 
Ocalan jî hatin ziman. 
Digot ‘çi karê serokên şa- 
redaran di nava xebatên 
îllegal de heye?' Jiber vê 
yekê divê em hinek tiştan 
zelal bikin. 


"Daxwaza azadkirina 
serokên şaredaran û 
siyasetvanên sivîl di 
cîh de ye û em jî pişt- 
girî didin vê yekê" 

Girtina wan çiqas şaş 
be, xebata îllegal ji wan 
xwestin jî şaş e. Eger 
azadî ji ew kesên ku oto- 
busan dişewitînin, ên ku 
bi molotof-kokteylan ze- 
rarê didine der û doran re 
bê xwestîn wê gavê wê 
girtîyên ji doza Ergene- 
konê re jî azadî bê xwes- 
tin. Lê em banga 
azadkirina siyasetvanên 
sivîl dubare dikin. Di nava 
wan siyasetvanan de mi- 
rovên gelek bi rûmet, dos- 
tên min ên wek Firat Anli 
jî hene. Pêdiviya Tirkiyeyê 
jî ji gavek wiha re heye." 















4 


Kurdistan 


Rûdaw I Hejmar 58 


Bayram Ayaz 


Agirbest û aştî divê! 



L i Bakurê Kurdistanê şer berdewam e. 

Heta niha bi dehan leşker, polîs û çek- 
darên PKK’ê hatin kuştin. Agir bi dil û hi- 
navê gelek dê û bavan ket. Dengê hawar 
û zarînê, kel û giriyê ji pêş gelek malan 
bilind bû û hê jî dibe. 

Xelk ji vî şerî bêzar e. Kurd jî bêzar in, 
Tirk jî. Lê hinek hêz dixwazin ku ev şer 
bidome. Hêzên vî şerî dixwazin, hêzên 
statûkoparêz in. 

Ji tirkçiyan re, ji kemalistan re vî kêlê 
cenazeyên leşker û polisan gerek e. Daku 
ew bikarin bi meyitên leşkeran propa- 
gandeke şovenist û nijadperest bimeşî- 
nin û di merasimên cenazeyan de dijminatiya Kurdan gûr bikin. 
Ev hêz bi vê yekê dixwazin ji xwe re alîgirên nû peyda bikin û 
her wisa bi vî rengî di referandumê de jî dengên dijî guherînê, 
yanî dengê NA zêde bikin. 

Mixabin, niha ev şer bûye xweşkirina zemîneya propaganda 
li dijî guherînên destûrê ya ku roja 12 îlonê pêk were. Niyeta 
PKK’ê çî ye, dixwaze çi bike, bi vî şerî dike çi bi dest bîne, ne 
diyar e. Armanca wan li aliyekî, encama ku derketiye holê êdî 
xuya ye, ku şerê vî dawiyê ne xizmeta siyaseteka aştiyane dike, 
ne jî di berjewendiya tevgera welatparêz de ye. 

Bêguman, berxwedan mafeke rewa û huquqî yê gelên bindest 
e. Li dijî zor û sîtemê, dijî bindestî û asimilasyonê berxwedan 
mafê me Kurdan e jî. Dem û merc ferz dikin xelkê bindest mafê 
berxwedanê bi cureyê serhildanan, intîfadeyan cîbicîh dikin. Fi- 
listînî û Arnavutên Kosovayê serhildanan pêkanîn, ev mafê wan 
e. Dewleta Tirk jî piştevaniya van herdu gelan kir, hê jî dike. Wê- 
neyên zarokên intîfadeya Filistînê li dinyayê bûye sembola 
berxwedana dijî sitemkariyê û bindestiyê. Baş e, kî û bi çi mafî 
ji zarokên Kurdan re dikare bêje "terorist”? Heta hebûna xelkê 
Kurd û mafên me yên bingehîn neyên pejirandin, berxwedan 
mafeke rewa yê gelê Kurd e. Pirsa îro rewşenbîrên Kurd li ser 
radiwestin ne mijara berxwedanê ye. Rexneyên ku heye der- 
barê berxwedaneka çawa, kengê û li dijî kî were meşandin e. 

îro digel hemû zahmetiyên xwe merc û derfetên birêvebirina 
berxwedaneke siyasî aştiyane heye. Ya rast ew e, ku hemû partî 
û rêxistinên Bakurê Kurdistanê ji bo pêkanîn û rêvebirina berx- 
wedaneke sivil û aşitiyane, xebateke hevbeş pêkbînin. 

PKK’ê niha xwe daye şer. Di demekeke ku divê hewl bide bi^ 
rê û metodên aşitiyane xebata xwe xurt bike, dest avêtiye çekan. 

PKK dixwaze bi hukmê çekan çi biguherîne? Destûreke nû ya 
demokrat bîne? Sîstema eyaletan cîbicîh bike? Tirkiyeyeka de- 
mokrat damezirîne? 

Ji bo pêkanîna van armancan be jî hewce ye li Tirkiyeyê hêzên 
statûkoperest werin lawaz kirin. Sistema kemalist-militarist 
were têkdan. Lê şerê çekdarî îro berevajê van armancan ban- 
dora xwe dihêle. Encamên siyasî ku îro derketiye holê, ew e ku 
şer destê statûkoperestan xurt dike. Li gor armancên ku dor- 
berê PKK/KCK/KCD/BDP’ê pêşkêş dikin, yanî durişma "Tirki- 
yeka demokrat - Kurdistana xweser" hewce ye bi hêzên ku dijî 
kemalizmê, militarizmê û dijî tirkçîyan û netwperestan in, bi 
wan re hevpeymanî were danîn. Li dijî statûkoperestan hevxe- 
bateke aştiyane siyasî were kirin. Ji bo vê jî me agirbest û aşitî 
divê. Gelê Kurd dubarebûna wahşeta Ramanê, Dortyolê û cihên 
din naxwaze. Gelê Kurd û hêzên welatperwer li benda îlanki- 
rina agirbestê, an bêçalakiya çekdarî ne. Biryareke wisa wê teb- 
gera welatparêz û demokratan dilşad bike. 


“Artêşa îraqê nikare rewşê kontrol bike” 


Hewlêr (Rûdaw) - Serferman- 
darê Artêşa îraqê Babekir Zêbarî 
daxwaz kir ku Artêşa Amerîka 
heta deh salên din li îraqê bimîne, 
ji ber ku artêşa îraqê piştî veki- 
şîna hêzên Amerîka nikaribe 
rewşa îraqê kontrol bike. 

Li gor rojnameya Guardian a Brî- 
tanî, Babekir Zêbarî wiha go: 
"Niha proseya vekişandinê bi 
awayekî pir baş birêve diçe, ji ber 
ku hê li vir in, lê pirsgirêk wê piştî 
201’lan destpê bikin. Divê siya- 
setvan çareseriyeke din bibînin ji 


“Ji bo her çareseriyeke aştiyane 
em amade ne piştgiriyê bikin’’ 


Hewlêr (Rûdaw) - Nêçîrvan Bar- 
zanî ragihandina agirbesta PKK’ê 
wek 'biryareke di cihê xwe de’ binav 
kir û daxwaz dike ku ji bo pêkanîna 
aştiyê agirbest demdirêj û dualî be. 
Derbarê ragihandina agirbesta ye- 
kalî ya PKK’ê de, Cîgirê Serokê Par- 
tiya Demokrat a Kurdistanê (PDK) 
Nêçîrvan Barzanî daxuyaniyek da 
rojnameya Rûdawê û got: "Ragi- 
handina agirbesta yekalî ya PKK’ê 
biryareke di cihê xwe de ye, pênga- 
veke erênî û cihê kêfxweşiyê ye. Ez- 
mûna şer îspat kiriye ku pirs bi şer 
û tûndûtûjiyê çareser nabe û tenê rê 
û rêbazên siyasî û aştiyane dikarin 
pirsgirêka Kurd li Tirkiyê çareser 
bikin." 

Nêçîrvan Barzanî wiha axifî: 
"Hêviya me ew e ku wek derfe- 
teke nû ya aştiyê danûstandin 
ligel vê agirbestê bê kirin, agir- 
best yekcarî û dualî be û êdî şer û 
kuştin neqewimin. Herwiha hê- 
viya me ew e ku zemîneyek çê- 
bibe ku şer rû nede, hewlên 
çareseriya aştiyane bi hemû awa- 



Cîgirê Serokê Partiya Demokrat a Kurdistanê Nêçîrvan Barzanî 


yekîû ji hemû aliyanve bên bihêz 
kirin û her hewldaneke aştiyane 
jî li Tirkiyê pozîtîf dinirxînin." 

Cîgirê Serokê PDK’ê amade- 
bûna serkirdayetiya siyasî ya 
Kurd jî li Herêma Kurdistanê j i bo 
piştgirîkirina pêngav û rêyên aş- 


tîxwazane pêşan da û axaftina 
xwe wiha qedand: "Em jî li He- 
rêma Kurdistanê amade ne ji bo 
her çareseriyeke aştiyane hevkarî 
û piştgiriya her hewldanekê bikin 
û rolê xwe ji bo aştî û derneketina 
şer û tundûtûjiyê bilîzin." 


m. ■ 


Şagirtekî Kurd li Tirkiyê 
bû yekemîn 

"Bila herkes bizane ku destên me ne tenê ji bo keviran e, 
eger derfetên me çêbibin, ji bo qelemê jî gelekî serkeftî ne. 
Loma divê zarokên me bibin xwedî derfet" 



Mehmet Aslanê 14 salî ligel dê û bavê xwe 


bo dagirtina valahiya ku wê piştî 
sala 2011’an dirust bibe. Eger ji 
min bipirsin, ezê bêjim: Divê Ar- 
têşa Amerîka li vir bimîne heta 
Artêşa îraqê amade bibe, ku dibe 
di sala 2020’an de be." 

Di heman çarçoveyê de, Koşka 
Sipî ragihand ku heta niha ew ji 
proseya kişandina hêzên Ame- 
rîka ji îraqê razî ne. Berdevkê 
Koşka Sipî Robert Gibbs got: "Ji 
dema serok Obama hatiye Koşka 
Sipî, zêdeyî 80 hezar leşkerên 
Amerîkî kişiyane." 


Fatma Savci 


M ehmet Şîrîn Arslanê Mêr- 
dînî di "Azmûnên Pîvandina 
Astê ya Dibistana Seretayî’’ de ku 
li tevahiya Tirkiyê milyonek û 
şêst hezar kes beşdar bûn, bû 
kesê yekemîn ku hemî pirs rast 
bersivandine. Di encamên azmû- 
nan ên ku di hefteya borî hatin 
aşkere kirin, diyar bû ku Mehmet 
Şîrîn bi bersivandina hemî pir- 
san 500 puan wergirtin, bi vî 
hawî di Tirkiyê de bû yekemîn û 


bala gelek kesan kişand ser xwe. 
Mehmet Aslanê 14 salî li gundê 
Girêmîra ku bi ser navçeya Nisê- 
bîna girêdayî Mêrdînê ve ye dijî. 
Mehmet Aslan û yazdeh xwîşk û 
birayên xwe bi hev re, di yek 
malê de dijîn. Mehmet Şîrînê ku 
ji bo alîkariya debara malbata 
xwe di heman demê de diçû ber 
pez jî, gelek li ser xwendina xwe 
rawestiya ye. Ew û du birayên 
xwe di yek odeyê de li ser dersên 
xwe kar dikin û maseyeke wî jî 
tune ye ku li ser bixwîne. 


Mehmet Şîrînê ku di pola 7. de 
dixwîne û bi mizgîniya rêvebirê 
dibistana xwe ji serkeftina xwe 
agahdar bû, gelek bextewar bû û 
bi van gotinan hestên xwe anî 
ziman: "Min qet bawer nedikir 
ku ez ê sedî sed hemî pirsan bi- 
bersivînim. Ez li ser navê gundê 
xwe Girêmîra û bajarê xwe Mêr- 
dînê kêfxweş im ku kesê yeke- 
mîn ji me derket. Ez gelekî 
xebitîm. Kêfxweşim ku di nav 
van şertên zehmet de gihiştim 
serkeftineke wiha. Ev serkeftina 
min wê bibe hêvî ji hemî hevalên 
min yên din re jî. Bila herkes bi- 
zane ku destên me ne tenê ji bo 
keviran e, eger derfetên me çêbi- 
bin ji bo qelemê jî gelekî serkeftî 
ne. Loma divê zarokên me bibin 
xwedî derfet." 

Mehmet Şîrînê ku ji rêvebirê 
dersxaneya xwe xelata "Zêrê Ko- 
marê’’ wergirt, kêfxweşiya xwe 
anî ziman û got: Ezê di heman 
astê de bixebitim û ezê hewl 
bidim ku her bi ser bikevim. 
Lewra dixwazim bibim Endez- 
yarê Mekîneyan". Dê û bavê 
Mehmet Şîrînê jî bextewariya 
lawê xwe bi wî re par kirin û 
gotin "çi ji destê me were, em ê 
alîkariya wî bikin. Lewra ew la- 
yiqê hemû serkeftin û jiyaneke 
bextewar e." 

Ji serdema Saddam bileztir e 


Li Kerkûkê proseya 
Erebkirinê destpê kiriye 


Newzad Mehmûd 
Kawe Şêx Ebdulla Kerkûk 

D i demekê de ku berpirs û kar- 
mendên Buroya Kerkûkê 
ya Cîbicîkirina Madeya 140 li 
benda pereyê bedelê ne, proseya 
Erebkirina Kerkûkê ji serdema 
desthilatdariya Saddam Huseyn 
ferehtir destpê kiriye û vê carê 
grûpên çekdar ên radîkal jî ji pa- 
rêzgehên başûrê îraqê malbatên 
alîgirên xwe dişînin Kerkûkê. 


Teror li Kerkûkê bicih dibe 

Rêvebirê Polîsên Qeza û Nehye- 
yên Kerkûkê, General Serhed 
Qadir, îsal û sala borî dide berhev 
û dibêje: "Rewşa ewlehiyê li Ker- 
kûkê baştir e." Lê hesta xwe be- 
ramberî metirsiya bicîhbûna 
zêdeyî 7 hezar malbatên Ereb 
dide xuyakirin ku di heyama pênc 
salên borî de hatine bajêr: "Tero- 
rîst wan dişînin û alîkariya wan 
dikin ji bo ku kiryarên terorîstî 
encam bidin." Serhed Qadir di- 
bêje: "Hinek ji wan terorîst in, 


wan nasnameyên xwe guheran- 
dine û li vir jî kiryarên terorîstî 
dimeşînin." Berpirsyarên ewleka- 
riya Kerkûkê dibêjin bajar bûye 
cîhê civiyan û bicihbûna çekda- 
rên radîkal ên naverasta îraqê û 
pêşbînî dikin ku di dahatû de ew 
kes dest bi kiryarên xerab bikin. 


Erebkirin bileztir ji 
mekîneya Saddam e 

Karmendên Buroya Kerkûkê ya 
Cîbicîkirina Madeya 140’ê li 
benda 170 milyon Dînarî ne ku 
mîna butçeya îsal a bedelê hatiye 
diyarkirin, di heman demê de 
prosesa Erebkirina Kerkûkê bi- 
leztir didome. Berpirsên ewleka- 
riya bajar dibêjin nêzîkî 10 hezar 
malbatên Ereb piştî proseya aza- 
diya îraqê li Kerkûkê bicîh bûne. 

Berpirsê Buroya Kerkûkê ya Cî- 
bicîkirina Madeya 140, Kakereş 
Sidîq, hatina wan Ereban weke 
derfetekê ji bo jinavbirina ma- 
deya 140 dihesibîne: "Pêwîst e 
desthilat rê nede wan, divê koçki- 
rin bê rawestandin." Wek Kakereş 


Li Kerkûkê çekdarên El-Qaîde 
cilên jinan li xwe dikin 


Kerkûk (Rûdaw) - Rêvebirê 
Polîsên Qeza û Nehyeyên Ker- 
kûkê ji Rûdawê re aşkere kir 
ku çekdarên grûpên radîkal rê 
û senaryoyên ecêb bikar tînin 
ji bo ku neyên aşkerekirin: "Di 
vê heyamê de me 3 terorîstên 
ku cilên jinan li xwe kiribûn, 
girtine.” 

Rêvebirê Polîsên Qeza û 
Nehyeyên Kerkûkê, General 
Serhed Qadir, got dema ku ew 
li gundeke derdora Kerkûkê 
mijûlî kampanya lêgerînê bûn, 
di xaniyekî de qerebalixî dî- 
tine: "Me xwest em kontrol 
bikin, lê gotin jineke hamîle za- 
rokê wê çêdibe, lê me guman 


kir, loma em ketin hundir.” 
Dema hêza General Serhed 
ketin hundirê malê, senaryoya 
terorîstan aşkere bû: "Me te- 
maşe kir terorîstekî girêdayî 
Grûpa Neqşbendiyan bi cilên 
jinan rûniştiye û du zarok li kê- 
leka xwe danîne, me ew binçav 
kir û ji dadgehê re şand." 

General Serhed Qadir di ber- 
dewamiya daxuyaniya xwe de 
got: "Di wê heyamê de li nêzîk 
Nehyeya Riyaz, me terorîstekî 
din bi navê Ferec Riyaşî girt, wî 
kirasekî sor ê jinan li xwe ki- 
ribû. Çend roj piştî wê jî me te- 
rorîstekî din bi heman 
cilûbergê jinan girt.” 


behs kir, 45 hezar malbatên Kurd 
li benda bedelkirinê ne û 20 hezar 
malbat jî li benda wê yekê ne ku 
vegerin cihên xwe, herwiha 9956 
malbatên Ereb bedel wergirtine, 
lê beşek ji wan vegeriyane û 
26700 malbatên Kurd jî hatine 
bedelkirin. Serokê Civata Parêz- 
geha Kerkûkê bi wekalet, Ehmed 
Eskerî, dibêje: "Hinek ji wan mal- 
batên Ereb ên ku bedel standine, 
dîsa hatine zevî û xanî li Kerkûkê 
kirîne." Eskerî diyar dike ku hinek 
ji wan Ereban navên xwe diguhe- 
rin, yan xizmekî wan dibêje mêva- 
nên min in û wê vegerin, yan jî 
dibêjin jiyana me di xeterê de ye 
û em reviyan e. Bi baweriya Kake- 
reş Sedîq ‘destekî siyasî’ li pişt ha- 
tina malbatên Ereb heye. Hatina 
Ereban ji bo Kerkûkê polîsên 
bajêr jî nîgeran dike. General Şêr- 
zad Moferî dibêje ew hemû hewl- 
dana dikin ji bo wan bişînin: "Tevî 
ku rexne li me tên girtin ku ev kar 
ne li jêr desthilata me ye." 


Kerkûkî dibêjin bes e! 

Ti kes bi qasî Kerkûkiyan Ere- 
bên ku Saddam bi darê zorê 
anîne û malên wan dagîr kirine, 
nas nake. Hin Kerkûkî daxwaz 
dikin ku rê li ber hatina Ereban 
ji bo Kerkûkê bê girtin: "Çawa 
bin û li jêr çi navnîşanê bên, ew 
ne cihê baweriyê ne." Ew hatina 
Ereban weke metirsî dibînin û 
didin zanîn ku bi sedan donimên 
zeviyên çandiniyê yên cotkarên 
Kurd li Dûz û Daquq û navçeyên 
din hê nehatine wergirtin û dibe 
wan nedin jî: "Em herdem ben- 
dewar dimînin û ew herdem 
karê xwe dikin." Bi baweriya 
Azad (28) Erebên 10 Hezarî (Ew 
malbatên Ereban ku ji aliyê re- 
jîma Baas ve şandine Kerkûkê) 
Erebên herî metirsîdar in: "Tu 
pereyan bidî wan amade ne her 
karekî cîbirîh bikin. Divê êdî cihê 
wan nemîne." 

Ne tenê berpirsên Kurd gilî ji 
sepandina biryaran ji aliyê Bexda 
dikin, ji ber piştî ketina Saddam, 



Ahmet Dere 


Dîplomasî û Kurd 
-Encam- 


T i derveyê Kurdên Bakur û ên Başûr, hin xe- 
I batên dîplomatîk ji aliyê Kurdên Rojhilat ve 
jî hatiye meşandin. Bi taybetî, di salên 1980’ê 
de PDK-I di qada navneteweyî de bûye xwe- 
diyê hin hewldanên binirx. Bi rêberiya Dr. Qa- 
simlo, bi taybetî li Ewrûpayê, dengê Kurdên 
Rojhilat bilind bû, di pir saziyên navneteweyî 
de rewşa Kurdên Rojhilat hatiye niqaşkirin. 

Jiber hewldanên Dr. Qasimlo, ên di qada nav- 

neteweyî de, ew bû hedefa hêzên dewleta îranê, roja 13’ê Tîrmeha 
1989’an, li Viyanayê, hate qetilkirin. 

Piştî kuştina Dr. Qasimlo, em nikarin zêde behsa karê dîplomasiya 
Kurdên Rojhilat bikin. Bê guman, li Ewrûpayê hejmareke mezin ya en- 
telektûelên Rojhilatî heye, lê belê, mirov nikare encameke karê wan ê 
dîplomatîk bibîne. Di van salên dawî de PJAK hin hewldanan nîşan dike, 
lê mixabin, ji ber sedemê tineya kadroyên pispor û hwd. kes nikare bêje 
ev rêxistin karekê dîplomatîk dimeşîne. 

Eger tenzîmeke baş di nava Kurdên Rojhilat de pêk were, hebûna wi- 
qasa entelektûelan dikare pir deriyên dîplomatîk bide vekirin. Hêviyên 
min ew in ku, rojekê zûtir ev potansiyel were bikaranîn. 

Di derbarê Kurdên Rojavayê Başûr de, mixabin, ez nikarim behsa ka- 
rekê dîplomasiyê bikim. Hêta niha, hêza Kurdên vê parçeyê di nava sa- 
ziyên nêzîkê PKK'ê de hatiye temsîlkirin. Di nava karê dîplomatîk yê 
KNK'ê de, pirsgirêka Rojavayê Başûr jî tim bûye xwediyê cihekê piçûk. 
Heke di nava potansiyela entelektûelên vê parçeyê Kurdistanê de ten- 
zîm çêbibe, bandoreke dîplomatîk dikare were afirandin. 

Di van sê nivîsan de, min xwest ez kêmekê agahî û herwiha nêrînên 
xwe, ên di derbarê dîplomasiya Kurd de, bi xwendevanan re parve 
bikim. Min di pirtûka xwe a yekem de, (Yekîtiya Ewrûpayê û Rastiya 
Kurd) di derbarê karê dîplomasiya Kurdan de dorfirehî agahî daye û 
analîz kiriye. Di xebatên xwe ên dema pêş de jî, ez ê vê qada mijara go- 
tinê zêdetir binirxînim. Jiber ku hewcetiya me pir bi niqaşên di derbarê 
karê dîplomasiyê de heye. 

Encam: 

Doza gelê Kurd êdî nema were înkarkirin. Çi di qada navneteweyî 
de, çi jî di qada herêmî de, her ku diçe rola qada dîplomasiya kurdan 
zêdetir dibe. Ji niha ve, li pir deveran û di pir saziyên navneteweyî de, 
Herêma Başûrê Kurdistanê bûye xwediyê statûyeke «fermî». Di nava 
deh salên pêşiya me de, çi dibe bila bibe, kîjan hêz astengiyan derdixin 
bila derxînin, gelê kurd wê bibe xwediyê statûyeke navneteweyî. 
Lewre, ji niha ve, divê hemû hêzên ku xwe «Kurdistanî» dibînin di der- 
barê xebatên dîplomatîk de amadekariyan çêbikin. Eger em weke ba- 
pîrên xwe bikin û sivik nêzîkê bandora qada navneteweyî bibin, 
mixabin, wê demê qedera me ji ya dema Şêx Said, Seît Riza û Qadî Mu- 
hammed cudatir nebe. 

Ez dixwazim dîsa dubare bikim ; digel ku berpirsyartî dikeve ser 
milên hemû hêzên kurdan û her wiha entelektûelên kurd, pêwîst e gi- 
raniya vîbarî ji aliyê BDP’ê û Hikûmeta Herêma Kurdistanê ve were ra- 
kirin. Qasê ku ez dibînim, bi taybetî ji aliyê BDP’ê ve, seranserî û 
xemsariyekê mezin heye. Mixabin, ev jî dibe sedemê wendayiyên ku te- 
lafiya wan çênabe. 


wergirtina karmendan her di 
destê Bexda de bû. Endamekî 
Turkmen di civata parêzgehê de 
behsa Bexda dike û dibêje ku 
"Wergirtina karmendan ya na- 
vendî bûye sedema têkdana 
rewşa Kerkûkê." Endamê Civata 
Parêzgeha Kerkûkê û Endamê 
Polîtburoya Siyasî ya Yekîtiya îs- 
lamî ya Turkmenên îraqê, Tehsîn 
Kehiye, red dike ku desthilata pa- 
rêzgehê û civata wê ya wergirtina 
karmendan hebe, bi taybet ku zê- 
deyî 70 hezar bêkaran li Kerkûkê 
hene: "Pirsgirêka me ya herî ber- 
çav li Kerkûkê wergirtina kar- 
mendan e, ji ber heta niha ji 
navendê biryara wergirtinê tê û 
em nikarin ti kesî wergirin." 

Tehsîn Kehiye dibêje, ew nika- 
rin bersiva derçûyên zanîngehan 


bidin ku di van salan de hejmara 
wan zêdeyî 18 hezar kesî ye û hê 
kar ji bo wan nehatine peydaki- 
rin: "Saziyên Kerkûkê rasterast 
peywendiyê ligel wezaretên xwe 
dikin û ew jî bi kêfa xwe xelkê 
werdigrin." Wî jî heman dilgira- 
niya rayedarên Kurd tekez kir: 
"Qet nabe ji parêzgehên din xelkê 
bişînin vir û xelkê Kerkûkê jî bê 
kar bin.” Bexda dixwaze nêzîka 
200 kesan ji Hêzên 'Sehwa’ li 
hundirê fermangeh û rêvebiriyên 
Kerkûkê bicih bike ku piraniya 
wan nexwendevan in. Endamê Ci- 
vata Parêzgeha Kerkûkê Awat Mi- 
hemed jî dibêje ku wan ev 
bihîstiye lê wek biryar nehatiye 
cem wan: "Rast e parêzgar nikare 
kesî wergire, lê dikare wergirtina 
xelkên ji derve red bike." 

Kurdên Ewrûpa 


Di nava sedan hunermendan de Kwêstan Cemal xelata îsal a Norwêcê wergirt 



Ji nav hejmareke zêdeya şêwekarên bajarê Norwêjê Eydefeordê de, şêwekara Kurd Kwêstan Cemal ku niha li Norwêjê dijî, 
xelata îsal ku nirxê wê 40 hezar Kron bû, bir. Ev xelata ku bi sedan şêwekar pêşbirkê li ser dikin û salane ji aliyê beşa 
kulturêya Şaredariya Eydefeord li Norwêjê ji şêwekarekî re tê pêşkêşkirin,ji ber projeyê Kwêstan Cemalya bi navê 
"Dîtina cih"pêşkeşî wê hat kirin. 






Ji Silêmaniyê heta Munihê 

Mînaka Larîsa a baleyê 
Leyla Bedirxan e 


"Modela Ewrûpiyan ji 
Tirkan re luks e” 


piranî li gazînoyeke wî bajarî ha- 
tiye dîtin. 

Li gor raporeke malpera azcente- 
ral.com, lêkolînên seretayî yên 
polîsan dane zanîn ku Mihemed 
Nesrulla bi tenê li malê bû û piştî 
testa termê wî hatiye zanîn ku sê 
kêr li Asos hatine dan. Li gor ra- 
poran, kuştina Asos eşkere bûye 
dema hevsera wî ya berê telefona 
wî kiriye, lê Asos bersiv nedaye û 
jina wî jî bi vê yekê nîgeran dibe 
û rasrerast peywendiyê ligel po- 
lîsan dike. Dema polîs diçin mala 
Asos, dibînin ku ev penaberê 
Kurd ji serî heta binî di navxwînê 
de maye û ne li ser hişê xwe ye. 


Serhad vê havînê serdana 
Kurdistanê jî kiriye, li gelek ba- 
jaran geriyaye û xwestiye ku 
çavdêriyê bike, em jî dixwazin 
van çavdariyên xwe ji bo Rû- 
dawê vebêjin, hinekî bi acizî 
wisa dibêje, "Tişta ez li Kurdis- 
tanê pê aciz bûm ew bû ku 
gelek kes kurdî dizanin, lê ji re- 
hetî an jî ji nexweşiyekê bi tirkî 
dipeyîvin, dema mirov bi wan 
re bi kurdî dipeyîve, wekî bilbi- 
lan bi kurdî bersiv didin, lê 
weke din na. Li hêla din kurdî li 
ba siyasetmedaran jî ‘pere’ 
nake, hem siyasetê ji bo Kurdis- 
tanê dikin, hem jî zimanê tirkî 
dikin alaya siyaseta xwe, nako- 
kiyeke mezin di vir de heye, 
divê Kurd vê neheqiyê li zi- 
manê xwe nekin, heke 
ziman biçe her tişt diçe.” 


"Divê leşkerên 
Tirk ji Kurdistanê 
derkevin" 

Em jê dipirsin 
ka di serê ciwa- 
nekî weke wî de 
pirsgirêka Kurd 
li Bakur çawa 
ç a r e s e r 
dibe, ji 


Niyaz Caf Munih 


Larîsa (rastê) û du hevalên xwe yên Alman 


Bi sê kêran Kurdek kuştin 


K eçeke Kurd a rûniştvana ba- 
jarê Munih li Almanya dix- 
waze mînaka Leyla Bedirxan 
dubare bike û bi rêya semaya ba- 
leyê Kurdan baştir bi cîhanê bide 
nasandin. 

Larîsa Wirya Heme Reşîd (17) 
ev deh sal in bi semaya baleyê ve 
mijûle û berdewam tevlî nima- 
yişa salane ya balê ya li bajarê 
Munih ê dibe. Roja 17’î Tîrmeh a 
2010’an Larîsa û hevalên xwe 
heta demjimêr û nîvekê sehna şa- 
noyê li bajarên xwe bi danseke 
nazikxemilandin. 

Dema behsa semaya baleyê û 
Kurdan tê kirin, di cîh de Leyla Be- 
dirxan tê bîra mirov. Leyla di salên 
1930’an bi rêya hunera xweîfade- 
kirinê ya laş û semaya ’Baleyê’, 
karî navdariya Kurdan bigihîne 
Ewrûpa û hemû cîhanê. Dema 
Leyla Bedirxan li ser sehneyên 
welatên Ewrûpa û bi taybetî Al- 
manya, Swêsra, Brîtanya û Fransa 
nimayişên hunerî bi semaya xwe 
ya bedew dewlemend dikirin, xelk 
şaş diman û jê dipirsîn: Tu huner- 
mendeke Fars an Ereb an Tirk î? 
Wê jî bersiva wan dida û digot: 
"Na, ez keçeke Kurd im." 

Piştî xilasbûna nimayişa wê, 
Larîsa da zanîn ku ew hêvî dike 
rojekê ji rojan bibe wek Leyla Be- 
dirxan û Kurdan baştir bi cîhanê 
bide naskirin. 

Nimayişa Larîsa û hevalên wê 
bi serperiştiya mamosteya Ba- 
leyê, Claudia, bû ku bi baweriya 
amadeyan hersê beşên sereke 
“cilûberg, muzîk û sema’’ bi awa- 
yekî baş tê de hatibûn guncandin. 
Cilûberg taybet bûn û dengve- 
dana awayê resen ê serhildana 
semayan pêşan dide. Loma jî 
dema cilûberg ligel laş diketin se- 


mayê bala bîneran dikişand aliyê 
xwe. Di nav coş û germiya muzîk 
û semayê de Larîsa dihat dîtin ku 
çawa tevahiya laşê xwe dike se- 
mayê. Larîsa dibêje: "Ez berî ni- 
mayişan ditirsim, lê dema diçim 
ser dikê xweşî û tameke taybet ji 
min re dirust dibe ku tişta fêr 
bûme nîşanî kesên din bikim." 
Tiştê zêdetir jî dilê Larîsa xweş 
kiribû, amadebûna hejmareke 
malbatên Kurd bû: "Pir kêfxweş 
im ku Kurd jî ligel Almanan 
amade bûn." 

Dîzaynera cilûbergên grupê 
pisporeke cilûbergan bû bi navê, 
Mêlk ku karê veqetandin û dirû- 
tinê cîbicî kiribû, lê di meha 


Gulan a 2010’an de jiyana xwe ji- 
dest dabû. Dayika xanim Mêlk di 
serdemê Leya Bedirxan de ma- 
mosteya semayê bû, loma wek 
rêzgirtinekê ji vê xanimê re, La- 
rîsa û hevalên xwe nimayişa xwe 
bi cilûbergên reş pêşkêş kirin û 
xemgîniya xwe jibo mirina ma- 
mosteya xwe nîşan dan. 

Kurdekî ku di çalakiyê de 
amade bûbû, bi kêfxweşî got: "Li 
vî bajarê ku em lê dijîn, pir caran 
çîrokên xemgîn derbarê ciwanên 
Kurd ên ku dikevin girtîgehan, 
tên bihîstin, lê di heman demê de 
keçeke Kurd a weke Larîsa jî li ba- 
jarê me heye ku serê me hemu- 
yan pê bilind e." 


P olîsên bajarê Glendale yê ser bi 
parêzgeha Arizona ya Amerîka 
ji bo dîtina tawanbarên ku Kurdek 
bi kêran li mala wî kuştine, ji xelkê 
daxwaza hevkariyê kirin. 

Berdevkê polîsên bajarê Glendale 
Gerard Sindori ragihand ku roja 
3’ê Tebaxê, Asos Mihemed Nes- 
rulla (45) li mala wî dane ber 
kêran û kuştine. Li gor agahiyên ji 
polîsan, Asos penaberekî ji He- 
rêma Kurdistanê ye û ji nîveka 
salên 1990’an li Amerîka dijî û bi 


Robîn Botî Stockholm 


S erhad Daran xortek ji nifşê 
nû ye ku li Swêdê hatiye din- 
yayê. Di nav jiyana Kurd û 
Swêdî de 22 salên xwe qedan- 
dine. Di nava malbeteke welat- 
parêz de mezin bûye; hemû 
xeyalên wî ji bo Kurdistaneke 
serbixwe ne. 

Ji bo ku pirsgirêka Kurd di 
medyaya dinyayê de ragihîne 
niha dixwaze bibe rojnameger. 
Bi heyecaneke mezin ve ama- 
dekariya zanîngehê dike, em jî 
jê dipirsin bê ka kîjan armanc 
wî ber bi rojnamegeriyê ve ki- 
şandiye, wisa dibêje, “Kurd di 
medyaya dinyayê de bi çavekî 
nasandin, carna wisa 
qey me erdê hin 
dagîr kiriye. Em nikarin 
behsa mafê xwe yê mi- 
jî bikin. Mesele çend 
namegerên Kurd hene li 
Swêdê lê ew jî tenê didin dû 
berjewendiyên xwe, weke din jî 
naveroka nûçe û nivîsên wan 
ne rewşenbîrî û ne jî têrûtije 


me re bi kurt bi du sê gotinan 
çareseriya xwe wiha dibêje: 
"Divê leşkerên Tirk ji Kurdis- 
tanê derkevin, weke din ez ça- 
reyekê nabînim, ji ber ku gelek 
Kurd ji tirsa lûleyên van leşker 
û polîsên Tirk nikarin nefesê 
bistînin.” 

Em modelên Ewrûpayê tînin 
bîra wî, lê dibêje "Xwezî, lê mo- 
delên li Ewrûpayê ji bo Tirkan 
gelekî lûks in, ew ti carî wekh- 
eviyê qebûl nakin, heta 50 
salên din jî Tirk nikarin ji hişê 
Ewrûpayê fêm bikin.” 


"Zimanê tirkî dikin alaya 
siyaseta xwe" 


"Alaya Kurdistanê didin 
destê xwe, lê nizanin Kur- 
distan çi ye" 

Li ser pirsa me, Serhad ji nif- 
şên nû yên li Swêdê gazinc dike, 
"Çar metro alaya Kurdistanê 
didin destê xwe, lê nizanin Kur- 
distan çi ye, ez heqê hin Kurdan 
naxwim, lê gelek Kurd hene 
tenê xwe li ser navê Kurd û 
Kurdistanê meşhûr dikin, be- 
rîka xwe tije pere dikin û dû re 
jî xwe didin aliyê din. Kurd ge- 
lekî pesnê hev didin, lê weke 
Kurdekî nikarin xwe li Ewrûpi- 
yan bidin qebûlkirin.” 

Serhad ev demek e ji bo hin 
kovarên Swêdî jî nivîs û nûçe- 
yan amade dike. Di nivîsên xwe 
de behsa meseleyên entegras- 
yon, xwestekên ciwanên Kur- 
distanê, têkiliyên pircivakî û 
şerê dawî yê li Kurdistanê dike. 

Kurdên Ewrûpa 


Swêd ne wek a 
dema Palme ye” 


Bîografî 


Evîn Çetîn, di sala 1984’an de ji dayik bûye. Bi eslê xwe ji 
Nisêbîna girêdayî Mêrdînê ye. Hîna du sal û nîvî bi malbata 
xwe re koçberî Swêdê bû. Li zanîngeha Upsalayê beşa hu- 
quqê xwend. Di 2007’an de, li Holanda, li zanîngeha ba- 
jarê Maastrichtê dest bi mastera xwe ya huquqa yekîtiya 
Ewrûpa kir. Di sala 2009’an de wek berendama Partiya 
Sosyal Demokratên Swêdê, beşdarî hilbijartinên ji bo 
Parlamentoya Ewrûpayê bû, di van hilbijartinan de, 
nêzîkî bîst û du hezaran deng girtin. Niha wek beren- 
dama Partiya Sosyal Demokratan wê beşdarî hilbi- 
jartinên parlamentoya Swêdê bibe. 


E vîn Çetîn di hilbijartina 
2009’an ji bo Parlamentoya 
Ewrûpayê weke namzet hatibû 
nîşandan. Her çendî ku neket 
parlamentoyê jî, rayeke zêde (22 
hezar) stand û ji rêza 29’ê ya ji 
Lîsteya Sosyal Demokratan a 
Swêd, daket rêza pêncan. Ew ji 
serkeftinê bawer e: "Ezê kar û xe- 
batê xwe bikim ji bo ku ez bika- 
rim wê baweriyê bidim gel û ew 
piştgiriyê bidin min û ez ji serkef- 
tinê bawerim.” Çetîn polîtikaya 
Swêdê dinirxîne û wiha dibêje: 
"Swêd êdî ne wek a dema Olof 
Palme ye, ew hatiye guhertin û 
piştgiriya bindestan nake.” 

Aliyekî we Kurd û aliyekî we 
Suryanî ye; aliyekî we Musil- 
man û yek jê Xirîstiyan e û hûn 
jin in. Di siyasetê de ev pirnas- 
nameyî, pirçandî û jinbûna we 
wê bandoreke pozetîv yan ne- 
gatîv li siyasetê bike? 

Helbet, ev pirçandiya min ro- 
leke pozetîv dilîze. Siyasetmeda- 
rek çiqas xwedî reng be, ewqasî 
xwedî hêz e. Ez gelek caran dibê- 
jim: dewlemendiya malbata ku 
ez tê de mezin bûme, mînakeke 
rojhilata navîn e. Ez hêvîdar im 
ku di xebata xwe ya siyasî de bi- 
bime pirek, ji bo biratiya miletê 


* 


Kurd, Suryanî û 
yên bindest. 


Hûn ê bi kîjan di- 
rûşme û peyaman beş- 
darî pêvajoya hilbijartinan 
bibin? 

Ez niha berendama Par- 
tiya Sosyal Demokrata 
me, armanceke vê par- 
tiyê ew e ku ew ferqiya 
mezin ku di navbera 
hejar û dewlemendan de ji 
holê rabe. Welatekî wek Swêdê 
ku rewşa wî ya civakî baş e û bi 
sedsala ye şer lê çênebûye, lê 
dîsa jî niha 250 hezar zarok di 
nava xizaniyê de mezin dibin. 
Tevî ku nifûsa Swêdê tenê 9 mil- 
yon e. Gelek ji van zarokên feqîr 
jî, zarokên penaberan in. Kurd in, 
Somalî ne, Filistînî û Îraqî ne û 
...hwd. Slogana min a bingehîn: 
ferq nake tu keça pîzzaciyekî an 
ya wezîrekî, divê wekhev bijîn. 

Hûn dengan bêhtir ji kîjan 
beşa civakê hêvî dikin? ji ci- 
wanan, jinan, Swêdiyan, Kur- 
dan, Suryaniyan? 

Me di encama hilbijartina par- 
lamentoya Ewrûpayê de jî dît, me 
ji hemû neteweyan deng stendin. 
Vê carê jî, Serokwezîrê Swêdê yê 
berê, ingvar Calsson, piştgiriyê 
dide min, ez bawerim ev jî wê 
bandoreke mezin li ser rayan 
bike. Lê ez baş zanim ku bi taybet 
Kurd, Suryanî, Somalî, Îraqî û ne- 
teweyên din ên penaber wê pişt- 
girî bidin. Gelek ciwan jî di kar û 
xebatên kampanyayê de cih dig- 
rin û rola xwe baş dilîzin. 

Li ser siyaseta Swêdê ya di 
derbarê pirsgirêka Kurd de 
hûn çi difikirin? 


Em dinerin ku siyaseta Swêdê 
ji bo Kurdan qet nebaş e. Polîti- 
kaya dewleta Swêdê ne weke 
dema Serokwezîrê Sosyal Demo- 
kratan ê ku hatî kuştin, Olof 
Palme, ye. Hikûmeta Swêdê êdî 
ne parastvanê miletê bindest e. 
Swêd çawa li hember zarokên 
Kurd û siyasetmedarên wan ên di 
zîndanan de dengê xwe derne- 
xist niha jî wisa li hember polîti- 
kayên îranê yên xirab bêdeng 
dimîne. Bifikirin, dema ku Yekî- 
tiya Ewrûpa xwest hember îranê 
hin politikayên hişk bide meşan- 
din, tenê Swêd ne bi vê biryarê re 
bû. Ev jî tê wateya ku dewleta 
Swêd li hemberî ciwan û kesên 
Kurd ên ku tên darvekirin bê- 
deng dimîne û piştgiriyê dide 
wan politikayên xerab. 

Ku hûn weke parlamenter bên 

hilbijartin hûn ê çi xebatan 

bikin? 

Ez weke keçeke Kurd ku di 
nava tekoşîna neteweya xwe de 
mezin bûme, difikirim ku Kurdan 
hîn jî pirsgirêka xwe baş bi din- 
yayê nedane famkirin û qebulki- 
rin. Di karê xwe yê di dema 
parlamentoya Ewrûpayê de min 
ferq kir ku her biryarên li ser 
Kurdan tên girtin, ji derveyî Kur- 
dan herkes xwedî biryar e. Ez 
weke jineke Kurd û endama Par- 
tiya Sosyal Demokratên Swêdê ji 
xwe bawerim ku ez ê hem di 
nava partiya xwe de û di nav si- 
yaseta giştî de rola xwe bilîzim. 
Pêkanîna lobiyeke Kurdan erke- 
kek ji ya min e. Herwiha ji bo 
pirsgirêkên hemû Kurdên pena- 
ber ku li Ewrûpa û bi taybetî li 
Swêd dijîn têkevim nav hewlda- 
nan. 

Hevpeyvîn: Şengul Ogur 


"Ku hikûmet tola min hilnede ez ê bikim’’ 


Den Haag (Rûdaw) - Heval 
(32) ciwanekî Kurd e û nêzîkî 10 
salan e li Holanda dijî. Di şeveke 
zivistana 2008’an de, hevalên wî 
yên Holandî wî dawet dikin û 
heta derengî şevê vedixwin "Ez 
bêyî hiş bûm û razam û dema 
roja paştir hişyarkirim, min dît 
ew bi min dikenin. Min digot hûn 


çima dikenin? Ew her dikenîn." 

Dema Heval jê haydar dibe ku 
wê şevê tabletên xewê dane wî û 
paşî du hevalên wî seks bi wî re 
kirine û bi mobilê vîdyoyê wî ki- 
şandine û herwiha li ser malpe- 
reke seksî jî vîdyoyê dibîne, vêca 
Heval diçe ser wan û gefa kuştinê 
li wan dixwe. Polîsên Holandî 


vîdyo weke belge qebûl nekirin û 
dosya Heval girtine. Lê şaredariya 
Den Haagê vekolerekî Kurd dest- 
nîşan kirine ji bo ku Heval qayil 
bike ku dest ji gefa kuştinê berde. 

Niha Heval hewl dide jiyaneke 
nû destpêbike, lê hêjî bûyera ku 
bi serî wî hatiye 'weke kabûsekê’ 
wî bernade. 


Sonya Wehab: 

Bila Kurdistan nebe 
wek Almanya 


Mistefa Çiwartayî Koln 

Ç alakvaneke Kurd li Al- 
manya ragihand: "Ez nax- 
wazim Kurdistan bibe wek 
Almanya." Ev çalakvana ku en- 
dama civata fermî ya xwegun- 
candina bajarê Duren ê 
Almanya ye, diyar dike ku wê 
heta niha du caran Kurdistan 
dîtiye û fam kiriye ku: "Ji Al- 
manya xweştir e." Ew giliyan li 
hinek dê û bavên Kurd dike ku 
li Ewrûpa rê liber pêşveçûna 
zarokên xwe digrin. 

Dema min Sonya Wehab li 
stadyumeke bajarê Kolnê dît, 
wê digel hevalên xwe bi gokê 
dilîst. Sonya ya 19 salî wê sa- 
leke din biçe zanîngehê, lê ji 
niha ve weke çalakvaneke si- 
yasî û civakî tê pêş. Ji bilî en- 
damtiya wê di partiya Çep de, 
ew di heman demê de endama 
rêvebiriya civata têkilbûn û 
xweguncandinê ye li bajarê 
Duren. 

Sonya wiha behsa civatê 
dike: "Karên me bêtir ji bo bi- 
yaniyên Duren ê ne. Em hewl 
didin çanda Almanî baştir bi bi- 
yaniyan bidin naskirin û Alma- 
nan jî bi kulturên biyanî bidin 
nasîn. Herwiha em hewl didin 
zarokên me û yên Almanan 
wek hev bin û wekhevî di nav- 
bera wan de hebe." Sonya diyar 
dike ku hinek dê û bavên Kurd 
yan ên biyanî nikarin baş hev- 
kariya zarokên xwe bikin, jiber 
zimanê Almanî nizanin. Loma 
Sonya dibêje ku civata wan 
hewl dide li xwendingehan alî- 
kariya van zarokên bike. 

Li gor tecrubeya karkirina 
xwe û dîtina kulturên cuda, 
Sonya gihaye wê baweriyê ku: 
"Herçiqasî kultur ji hev nêzîk 
in, lê kultura me hinek xwepa- 

rêztir e ji ya rojava. Hinek tişt 
di çanda me de baştir in û hine- 
kên Almanan ji yên me baştir 
in. Çanda me hemû ne xerab e, 
ya wan jî hemû ne baş e. Ger 
em aliyên baş ên herdu kultu- 
ran kom bikin, emê bikarin 
nifşê nû li rojava bikin xwedî 
kultureke hevbeş." 

Civata ku Sonya lê kar dike, 
her sê mehan carekê dicive û 
biryar dide hevkariya darayî 
pêşkêşî kîjan grûp û komeleyên 
kulturî bike ji bo aheng û mera- 
sîmên xwe yên taybet saz 
bikin: "Bêtir em piştgiriya çala- 
kiyên hevbeş ên ku Alman û bi- 
yanî têde beşdar dibin, dikin. 
Herwiha ya mizgeftan jî, lê bi 
baweriya min terxankirina pe- 
reyan ji bo xwendin û hînbûnê 
girîngtir e." 

Li gor Sonya, pir caran li Al- 
manya kursên hînbûna ziman ji 
bo mezinan tên vekirin, lê hej- 
mareke zêde ya wan fêrî ti tiştî 
nabin, loma wê projeyek pêş- 
kêş kiriye ji bo ku biyaniyên Al- 
manya bi piştevaniya 
hikûmetê, bêtir bixwînin û baş- 
tir hînî ziman bibin. Sonya 
wiha got: "Her Kurdê ez nas 
bikim û zanibim ku pirsgirêkên 
wî ligel xwendingeh yan rêve- 
biriya biyaniyan hene, ez ligel 
daxivim û rê nîşanî didim, her- 
wiha ji bo wergerandinê jî hev- 
kariya Kurdan dikim." 

Navborî li Kurdistanê jidayik 
bûye û li Almanya mezin bûye 
û heta niha tenê du caran ser- 
dana welatê xwe kiriye: "Kur- 
distan ji Almanya xweştir e û 
naxwazim bibe wek Almanya, 
lê di warê zêdekirina demokra- 
siyê de dixwazim bibe wek vir. 
Lê derbarê jiyana xelkê û 
xweza û derbaskirina jiyanê 
Kurdistan pir baştir e." 

Ji bo Sonya "Kurdistan ji Almanya xweştir e" 

zîkbûnên xesûyên xwe berdan e? 
Ev mijarên ku weke nexweşiyên 
di nava civaka me ya vê rojê de 
heya dereceya tunebûnê kêm in. 
Ya rast kesekî ku bikaribe wan 
pirsgirêkan bibîne tune ye. 

Stranên vê rojê ku ji ber duriş- 
meyên siyasî pir hatin rexnekirin 
bi yek carê re berê xwe guhertin 
û bûn qaşo evînî, incex strana 
wan her weke evîna wan hêsan û 
bê wate ye. Loma ji bo strana 
evînî pêwîstî bi vegera berhemên 
hostayê mezin Seid Yusiv heye.Bi 
yek gotinê, ew xwedayê strana 


evînî ya resen e. Hem bi zimanê 
gel, hem jî bi wêneyên tije evîn, 
jin û bedewbûnê dide destê xwe. 
Kofî girêda, Min serê xwe rakir, 
Keça delalû bi dehan stranên din 
ku li ser zimanê her kesî ne. Bi 
kêmanî vaye bû sîh sal ku her 
wek roja pêşî, bi tam û nuh in. 
Tiştê herî xweş di wan stranan 
de, ku gotinên ji kevnên gel û 
xweser kurmancî ne. 

Helbet afirandina mamoste 
Seid ne tenê di strana evînî de ye; 
Hey Newroz bi melodî û gotinên 
xwe vê rojê jî rehet tê gotin. 


Gelek stran hene ku em wan 
weke stranên gelerî dizanin, lê 
em pê dihesin ku ew ên Seid 
Yusiv in. Wek strana Rewşê, 
rewşê, rewşenê. Bi rastî dema ku 
mamoste Seid got ku ew stran ji 
afirandinên wî ne, ez hîç matmayî 
nemam, ji ber ku stîl û rengê wê 
bêhna hunera wî jê tê. Di nerîna 
min de divê ku saziyên çandî yên 
Kurd berhemên mamoste Seid 
bixin bin parastinê û rê nedin ku 
wenda û tune bibin. Dibe ku 
hinek ji kesan yan jî ji saziyan, 
helwesta Seid Yusiv ya welatpa- 
rêzî li xweşiya wan neçe, yan jî 
rexne bikin. Dibe ku hinek wî 
weke Kurdekî welatparêz nebî- 
nin, ji xwe li vir ez behsa hêla wî 
ya hunerî û afirandinê dikim. Di 
nav Kurdan de çend bestekar 
hene? 


'randin 


Hekîm Sefkan 


nasdikin 
wî wek meki- 
strana kurmancî 
hinek kesan re bu- 
zuqa wî, ji hinekan re dengê wî, 
lê j i min re afirandina wî. Dibe ku 
ew afirandin nebaya, ew jî weke 
bi dehan dengbêjên dawetan, wê 
bihata û biçûya. Di nava strana 
kurmancî de M. Alî Şakir, Seid 
Yusiv, Umerê Lalê, Usivê Berazî û 
dibe ku çend navên din hebin ku 
min ji bîr kiribin. 


Wan hemû hêlên civakê girtin 
destên xwe û kirin nav rêza stra- 
nan. Bi taybetî M. Alî Şakir û Seid 
Yusiv. Strana Ax ji derdê herdu 
jinan bi dengê Mehmûd Azîz 
belavbû ku ewjîji malbata Emîn 
û M. Alî Şakir e. Vê nexweşiya du- 
jiniyê serêşa mêran bi gotinên 
hêsan û hinekî henekî li ber 
çavan radixe. Yan jî strana Xesuya 
min ku nêzîkbûna xesûyan ji za- 
vayan re aşkere dike. Dibe ji 
hinek kesan re ev mijar pir bê 
wate bin, lê gelo çend kesan jinên 
xwe ku ji wan hezdikin ji ber nê- 


18 Sal, 111 hejmar û 100 pirtûk 

Serpêhatiya 
Weşanxane û 
Kovara Nûbiharê 


Niibihar 

Saliliê Kevirbirî Stenbol 

D i sala 199l’ê de, di serdema 
Turgut Ozal de, li Tirkiyeyê 
qedexeya li ser zimanê kurdî 
rabû. Dotira salê li Fatîha Sten- 
bolê kovareke kurdî, ji xwendeva- 
nên xwe re got: Merheba. Navê vê 
kovarê Nûbihar bû û kêm kesan 
bawer dikir ku wê rojek were ev 
kovar hejmara xwe ya 100’emîn 
derxe û bibe yek ji guzîdetirîn 


weşanên kurdî. Roj hat, Nûbiharê 
di Nîsana 2007’an de, hejmara 
xwe ya 100’emîn derxist. 

Nûbihar niha di 18 saliya xwe 
de ye. Wisa diyar e, bi saya ked- 
kar, dildar û xwendevanên dilsoz 
û kurdewar, wê gelek 18 salên 
din jî bibîne. Yek ji wan dildaran 
Suleyman Çevîk e. Çevîk Gerî- 
nendeyê Giştî yê Nûbiharê ye. Ya 
rast ew her tiştê kovarê ye: 
Xwedî, rêveber, nivîskar, redak- 


Jor: Amadekarên Nûbiharê 
ligel sosyolog Îsmaîl Besîkcî ne 

Çep: Suleyman Çevîk her tiştê 
Nûbiharê ye: xwedî, rêveber, 
nivîskar, redaktor, edîtor, kar- 
ker û hemal 


tor, edîtor, karker û hemalê ko- 
varê. Tevî hevkarên xwe yên 
ciwan Huseyîn Şemrexî û Mihe- 
med Jiyan barê giran ê kovarê hil- 
girtiye ser xwe. Pirî caran Mele 
Evdilselamê Bêcirmanî jî piştgi- 
riya kovarê dike. 

Suleyman Çevîk di sala 
1965’an de li gundekî Çermûgê 
hatiye dinyayê. Nasnameya wî li 
ser Erxeniyê ye, ji dawiya sala 
1974’an heta dawiya sala 
1984’an li Mêrdînê jiyana xwe 
borandiye. Ji sala 1985’an û vir ve 
jî li Stenbolê ye. Çevîk, sala 
1985’an dikeve Dibistana Bilind 
a Çapemenî û Weşanê ya Zanîn- 
geha Marmarayê ku niha navê wê 
Fakulteya Ragihandinêye. Di sala 


1989’ê de dibistan diqedîne. Ev 
18 sal in ku Suleyman Çevîk şev û 
roja xwe dide kovar û weşana Nû- 
biharê. Jê dipirsim, dibêje; gava 
dest bi vî karî kiriye, xortekî 27 
salî bûye. îro jî ew xortekî 45 salî 
ye! 

Yekem car di sala 1995’an de, 
pêrgî wan hatim û dikarim bi şa- 
nazî bibêjim ku rûhê hezkirina 
kurmanciya şêrîn, wekî roja dest- 
pêkê ligel van biraderan heye. Bi 
rastî her cara ku diçim wir, rastî 
gelek mêvanan têm. Bi piranî ali- 
mên olî, şagirtên zanîngehan, keç 
û jinên bengiyê ziman, çand û 
edeba kurdî li wir hazir û amade 
ne. Civateke geş li wir rûniştî ye, 
bi zimanê kurdî sohbetên germ li 
dar in. 

Ji Çevîk sedema derxistina ko- 
varê dikim, dibersivîne: "Me ji bo 
kurdan weşaneke bi zimanê 
kurdî hem li gor regezên cîhanî û 
hem jî li gor regezên Îslamî ma- 
fekî xwezayî didît. Me dixwest bi 
zimanê kurdan ilm û zanîn geş 
bibe. 'Dar li ser koka xwe şîn dibe, 
mirov li ser zimanê xwe!’ Ev gotin 
manşeta hejmara me ya 8’an e jî. 
Em jî ewqas dem e ku bi zimanê 
kurdî weşangeriyê dikin; kovara 
Nûbiharê diweşînin, kitêbên 
kurdî çap dikin.” 

Ew diyar dike ku Nûbihar pira 
di navbera duh û îro de ye û ber- 
dewam dike: "Nûbihar, klasîkên 
duh tîne digihîne îro. Li aliyekî 
din nav çanda medreseyan de ye, 
li aliyê din ji çanda modern hay- 
dar e, di nav vê çandê de dijî. Nû- 
bihar du baskî ye. Ew çavkaniya 
wêjeya me ya klasîk û çanda îro 
digihîne hev, ziman û wêjeya me 
dewlemend dike” 

Li gorî Suleyman Çevîk, ew li 


ser şopa Baba Tahir, Eliyê Herîrî, 
Melayê Cizîrî, Feqiyê Teyran, Şêx 
Şemseddînê Xelatî, Ehmedê Xanî, 
Mela Huseynê Bateyî, Mela Meh- 
mûdê Beyazidî, Şêx Ebdurreh- 
manê Axtepî û bi sedan 
xemxwarên zimanê kurdî ne. 

Nûbiharê heta niha ji hejmarên 
kovarê 13 çild amade kiriye. Vê 
gavê cilda 14’an amade dibe. 
Tenê di cildê 3’yem de 107 îmze 
hene û tê de de 264 helbest, nivîs, 
çîrok, werger û hevpeyvîn cih di- 
girin. 

Weşanxaneya Nûbiharê, heta 
niha mohra xwe li bin derdora 
100 kitêbî daye. Beşek ji van kitê- 
ban bi kurdî, beşek jê bi tîpên 
erebî lê bi kurdî, beşek jê kurdî- 
tirkî, beşek jê jî bi zimanê tirkî 
hatine weşandin. 

Çevîk dibêje ji bo çapê li ber 
destê wan, Tefsîra Quranê ya 
Mele Muhemmedê Şoşikî heye, 
tefsîr rasterast bi kurdî ye, ne 
werger e û ew difikirin wek pênc 
cildan çap bikin. Herwiha ew 
diyar dike ku Nehcul Belaxa Hz. 
Elî û Mem û Zîna ku Perwîz Cî- 
hanî li ser xebitiye ji çapê re 
amade dibin. Xebateke din a Nû- 
biharê Ferhenga Elî Ekber Kur- 
distanî ye. Ev kes Kurdê îranê ye. 
Çevîk dibêje heger ew Nûbihara 
Ehmedê Xanî nehesibînin, ev fer- 
heng, ferhenga pêşî ye li ser 
kurdî. Ferheng Kurdî-Farisî ye û 
Jan Dost li ser xebitiye. 

Nûbihar gelek caran bû pê- 
şengê klasîkên medreseyan. Ne- 
xasim nifşên salên 1990’î Melayê 
Cizîrî, Feqiyê Teyran, Mele Eh- 
medê Batê, Baba Tahirê Ûryan, Si- 
yahpûş û gelek navên din ji 
Nûbiharê fêr bû, guh da beyt, qe- 
sîde û helbestên wan. 

Marco Poloyê Kurd 

"Dixwazim bikevim nav Pirtûka Rekoran a Guinnesê" 



Forbidden City- 


PiramîdaTeotihuacan- 

Meksika 


Planê te yên ji bo demên dahatû 

çi ne? 

Projeya ku li dora dinyayê bige- 
rim, dixwazim bi encam bikim. 
Dema ku ez vêya bi serkefî 
temam bikim, wê ji bo projeyên 
din deriyê din vebin. Ez dixwazim 
ku Kurd bi rêyekî têkevin nav rû- 
pelên pirtûka Guinness a reko- 
ran. Lê ez dizanim ku ne hêsan e. 
Dixwazim ku biqasî sed salan tu 
kes nikaribe bigihe rekora min. 
Lê ji bo ez vê rekorê bişkînim, 
gelek faktor divên. Mînak, tekno- 
lojî divê hîn zêdetir pêşkeve, abo- 
riya min zêdetir xurt bibe, 
kesayetiya min tevî ezmûnên min 
zêdetir xurt bibe... Ez hêvî dikim 
ku beriya mirinê vê rekora xwe 
diyarî Kurdan bikim. 


Pekin 


Mala wî li pişta wî ye û digere. Cihê ku diçe, kesên ku di 
jiyana xwe de navê Kurd û Kurdistanê nebihîstibin jî, bi 
axaftina wî re, nasdikin 


Kadir Tosun li Festîvala Sinulug a Cebû ya li ser Fîlîpînê, bi jinên herêmî re 


Mehmet Sebatli 


K adir Tosun ê ji Amedê, di gera 
xwe ya li dora dinyayê ya di 9 
mehên dawî de zêdeyî 100 hezar 
km geriyaye û gav avêtiya 5 kon- 
tînentan û nêzikê 50 welatan. 
Gav avêtiya ser giravên nav Zer- 
yaya Hindî, çiyayên volkan, tevlî 
coşa eşîrên kannibal bûye û li 
gelek bajarên navdar û nenas 
dem derbas kiriye... Diçe ku navê 
Kurd û Kurdistanê jî bi xwe re 
dibe. Gera li dora dinyayê dawî 
anî û iha dixwaze gera xwe bi wê- 
neyan bike pirtûk û çap bike. 

Lê armanca xwe ya serek jî 
wiha vedibêje: "Dixwazim wek 
Kurdekî bikevim nav rûpelên Pir- 
tûka Rekoran a Guinnesê ku kes 
nikaribe heta sed salî wê rekorê 
bişkîne.” 

Fikra gera dinyayê çawa bi te re 
çêbû? 

Beriya 12 salan, dema ku min li 
zanîngehê dixwend, fikrê gera 
dinyayê bi min re çêbû. Lê min ni- 
zanibû ka ezê wê çawa pêkbînim. 
Ev xeyal tenê bi pere pêkdihat, lê 
berde ku perê min hebe, gelek 
deynê min hebû. Ez xwendevan 
bûm û diviya bi aboriyeke kêm 
debara xwe bikim. Li aliyê din, 
min xwe berpirsiyar didît ku alî- 
kariya malbata xwe ya li Kurdis- 
tanê dijî, bikim. 

Baş e, te kengî dest bi gerê kir ? 

Di Cotmeha sala 2009’an de ez 
li Swêdê bûm û min kar dikir, lê 
kontrata min dirêj nekirin û ez jî 
li karekî din negeriyam. Ew xe- 
yala ku bi salan di serê min de 
mabû, dîsa hate bîra min û min 
hewl da xwe. Beriya wê jî ez çend 
caran ji bo karên 6 mehî ji Swêdê 
derketibûm. Dema ku ez vedige- 
riyam malekî min a amade hebû. 
Lê min îcar wisa nekir. Min ji bilî 
pirtûk û cilên xwe, hemû tiştên 
malê dan kesên ku pêdiviya wan 
bi wan hebû. Roja 5’ê Kanûna 
2009’an ketim rê. 

Heta niha te serdana çend kon- 
tînent û welatan kiriye? 

Ji bilî kontînenta Afrika û An- 
tarktîkayê ez çûm hemûyan û li 
ser hemû zeryayan (oceanj bi 
firok û geştîyan geriyam. Ez ke- 
time hemû behr, derya û zerya- 
yan û min tê de avjenî kiriye. Di 
gera min a van 9 mehên dawîn de 
û ji bo kar ku ez geriyabûm, ketim 
nav sînorên zêdeyî 50 welatan. 

Gelo tu çend km geriya yî? 

Li gelek deveran ev pirs ji min 
re tê kirin û ez dibêjim ku zêdeyî 
100.000 (sed hezar) km rê li dû 
xwe hiştiye. 

Ewqas rê, hewandin, xwarin û 
bilêt hemû bi pere ne û mesre- 
feke gelek giran çêdike. Tu çawa 
bi serdikevî? 

Belê, mesrefek gelek zêde ye. 
Dema ku min li Swêdê wek per- 


soneleke kadro kar dikir, li gor 
standardên Swedê heqdestê min 
gelek baş bû, lê ez ji vî karî aciz 
bûm û dest bi karekî din kir. Heq- 
destê min zêdetir bû. Li aliyê din 
ez li derveyê Swêdê jî dixebitiyam 
û pere diket destê min. Min pa- 
reke zêde yê perê xwe xiste nav 
borsayê û ji wir jî pereyekî ku 
têra gera min a dinyayê bike, kete 
destê min. 

Gelo tu li ti cihekî bêwar, bê pere 
û birçî nemayî? Bûyerên wek 
girtin, dersînorkirin hatin serê 
te an na? 

Na xêr, bûyerek wiha nehatiye 
serê min û ez li ti cihekî mehsûr 
nemam. Lê di festîvala ku li girava 
Cebû ya Filîpînê hat lidarxstin de, 
komeke zarokan xwestin pere û 
tiştên min ê bi rûmet bidizin, lê bi 
serneketin. 

Rojek jî li Sydneyê, otêlên ku ez 
çûm pirsîyam, hemû tije bûn. Lê 
hewa germ bû û jiber Sydney jî 
bajareke ewlekar e, min biryar da 
ku ez li derve razêm. Ew roj li 
Sydneyê grûba AC/DC konseran 
dida û herwiha li taxa Harbourê 
pêşbirka beleman hebû û j iber vê 
zêdetir 60 hezar kes hatibûn 
bajêr û ketibûn otêlan. 

Tu li derve razayî? 

Na, Kurdên me ha li welat bin, 
ha li derve bin, hertim mêvanper- 
wer in. Malbateke Kurd min birin 
mala xwe û ne tenê ew şev, gelek 


D i 15’ê Hezîrana 1967’an de 
li Amedê hatiye dinyayê. Di- 
bistana seretayî û navîn li 
Amedê xwend û di heman demê 
de jî dixebitiya. Jiberrewşa 
aborî ya xirab, macbûr ma 
xwendinaxwe nîvci hîşvt. Birayê 


roj û şevan ez bûm mêvanê Kur- 
dên Sydneyê. 

Tu çend zimanan dizanî? 

Kurdî, swêdî, îngilizî, tirkî û 
hinek jî bi îspanî dizanim. 

Li cihê ku tu digerî, xwe çawa 
didî nasandin? 

Li hemû welatên ku ez geri- 
yame, ji hemû civakên kevnar ên 
ku di nava daristanan de dijîn û 
gelên hemdem ên ku li bajaran 
dijîn, min xwe wek Kadir Tosunê 
Kurd da nasîn. Her çîqas ez bi pa- 
saporta Swêdî bigerim û hemwe- 
latiyê vî welatî bim jî, lê bi devekî 
bi ken û kêfxweşiyê ez navê we- 
latê xwe Kurdistanê hertim tînim 
ziman. Ew cihên ku ez çûme, 
kesên ku di jiyana xwe de navê 
Kurd û Kurdistanê nebihîstibin jî, 
bi axaftina min re naskirine. Di 
berîka min de hertim nexşerîyeke 
dinyayê heye û kesên ku Kurdis- 
tanê nasnakin ez nîşanê wan 
didim. 

Di cihê ku tu geriyan de, cihê ku 
beriya te ti Kurdekî gav neavê- 
tiye wê derê, heye an na? 

Ew cih û warên ku ez digerim 
nizanim beriya min Kurdekî çûye 
an neçûye, lê çend cîh hene ku ez 
bawer nakim beriya min Kurdekî 
çûbe wan deran. Giravên bi ser 
Vanuatun ve girêdayî, Efate û 
Tanna ya ku çiyayên volkan li wir 
hene û eşîrên Kannibal ên hovî, 


wî yê ku zanîngehê xitimand, 
tevlî nava refên gerilla bû û 
şehîd ket. 

Ev 20 sal in ku li Swêdê dijî. 
Perwerda xwe ya ku nivî hiştibû, 
li vir di beşa Endazyariya Elek- 
tronîk de qedand û di fîrmeyên 


ez bawer nakim ku beriya min 
Kurdekî din dîtibin. Herwiha, 
gundê Mualbual û Alegria ku li gi- 
rava li ser Filipinê ya bi navê 
Cebu yê ne, navçeya Loboc a li ser 
girava Bohol, girên çîkolatayan, 
bajarê Taclobana li herêma Leyte 
ez bawer dikim ku wek yekem 
Kurd, tenê min dîtine. 

Gelo tu bixwazî navek ji xwe 
deynî, an kesên din navekî li te 
bikin. Mînak Marco Poloyê 
Kurd... 

Ji xwe gelek Kurdên ku gotarên 
min dixwînin ji min re dibêjin 
Marko Poloyê Kurd, hinek jî dibê- 
jin Evliya Çelebiyê Kurd. Ez ji wan 
re spas dikim, lê ezê wek Kadir 
Tosunê Kurd bimînim. 

Em dizanin ku tu serpêhatiyên 
gera xwe dinivisînî; gelo ji bilî 
nivîsandinê tu qet videoyan jî 
tomar nakî? Herwiha, nafikirî 
ku nivîsên xwe wek pirtûk çap 
bikî? 

Ez gelek wêneyan dikişînim, 
gelek dîmenan jî kişandiye vi- 
deoyê. Ezê gera xwe bikim wek 
dokumanter; herwiha difikirim 
ku nivîsên xwe wek du pirtûkan 
çap bikim. 

Pirtûkêk wê ji notên gerê ku 
min nivîsandiye, pêk bê; pirtûka 
duyem jî tenê wê ji wêneyan pêk 
bê û di bin wêneyan de wê tenê 
rêzekî hebe da ku li ku û kengê 
hatiye kişandin. 


wek Nokia û Ericsson de xebitî. 
Di dema xwendina zanîngehê de 
Komeleya Akademisyenên Kurd 
saz kir û bi salan serokatiya wê 
kir. Herwiha çar sal jî di Dad- 
geha Bilind ya Swêdê de wek en- 
damekî jurî cih girt. 


Bîografî 

Tendirustî 


Li Hewraman jinkuştin nîne 


Kawe Şêx Ebdulla Hewraman 

J ineke Kerkûkî jiber bi mêrekî 
Hewramî re zewicî bû, niha li 
navçeya Biyare ligel mêrê xwe û 
kurê xwe yê du salî, jiyaneke sade 
derbas dike. Ev jin pir kêfxweş e 
ku li Hewraman azadiyeke tevahî 
têbînî dike û dibêje: "Azadiya ku 
li vir heye li tu deverên Kurdis- 
tanê tune." 

Şino Şehab (28) sê sal e bi mê- 
rekî Hewramî ku li Biyare fer- 
manberê hikûmetê ye zewiciye. 
Berî ku Şino bi Salar re bizewice 
çend salan li Qezaya Çemçemal 
bû, loma dibêje jiyana keç û jinan 
li Çemçemal û Biyare wek "Erd û 
asiman" cuda ye. 

Hewramî ku li çiyayên pişt Şa- 
rezûr û Helebce dimîn e, di nav 
keskiya darên gûz û hinaran de 
wenda bûye, ew şanaziyê bi wê 
yekê dikin ku di kevneşopiyên 
wan de zilm û zordariya derheqê 
jin û keçan de li bajar û bajarokên 
derdora xwe dibînin an dibihîzin, 
tune. Axaftineke cîranên Hewra- 
miyan heye, dibêje: "Xweş bextî 
ger tu jineke Hewramî bînî." 
Hewramî bi xwe jî dibêjin: "Jinên 
me baş tên amadekirin jibo dema 
mêrkirinê, bi azadî tên mezinki- 


rin ne bi çewisandinê." 

Komîserê Polîsan, Abidîn Eb- 
dulrehman, ev çar salin li navçeya 
Biyare berpirsiyariya polîsan 
dike, behsa aramiya navçeya xwe 
dike: "Li vir kuştin û tawan pir 
kêm in." Li ser kuştina jinan jî bi 
serbilindî dibêje: "Li navçeya me 
tiştekî wiha qet tune." 

Di van çar salan de tenê du bû- 
yerên mirina jinan li ba polîsan 
hatine tomarkirin, ya yekem ji- 
neke ku xwe xeniqandiye û ya 
dûyem jî jineke jiber şewitînê ji- 
yana xwe jidest daye. 

Di kevneşopiyên Hewramiyan 
de, diyardên wekjinbijinî, mezin 
bi biçûk û mêrkirina zorê ya 
keçan tune, di heman dema ku li 
Helebce û Şarezûr niha jî bûyerên 
bi vî rengî hene. Desthilata Baasê 
piştî salên heştê yên sedsala borî, 
Hewramî li gund û navçeyên xwe 
guhastin jibo Helebce û Silêma- 
niyê jî, êdî li wir bi tevahî tevî 
Kurdên ne Hewramî bûn. 

Esfendiyar Mistefa (65) li Bjr 
yare mamosteyekî xanenişînkirî 
ye, dibêje: "Me pişta xwe neda 
kevneşopiyên xwe û me kultura 
xwe ya di warê azadiyên jinan de, 
parast." 

rjnamevanê nahiya Biyare ku 


hejmara rûniştvanên wê nêzîka 3 
hezarî ye, Salar Biyareyî (28) di- 
bêje, berevajî hevpîşeyên xwe li 
hinek bajar û cihên din, pêwîstiya 
wî bi nûçeyekê ye: "Lê tune, bi 
awayekî pir kêm di salekê de nû- 
çeya bûyereke civakî dişînim, 
kuştin be yan pirsgirêkên civakî, 
nûçeyên ku dişînim bi giştî pirs- 
girêkên xizmetguzariyê ne." 

Jina Kerkûkî ya bûka Hewrami- 
yan, Şino Şehab, zêdeyî salekê li 
Fermangeha Nasnameya Biyare 
fermanber bû û niha berpirsa bu- 
roya agahiyan e: "Kêm keç û jinên 
nexwendevan li vê navçeyê hene, 
herwiha di lixwekirina cil û ber- 
gan, hilbijartina mêran de jî aza- 
diyeke wan a zêde heye. Tiştê 
min li vir dît, bawer nakim li ti 
cihê din ê Kurdistanê hebe." 

Beşek ji Hewramiyan ji bo ara- 
miya di nav civak û malbatên 
xwe de xweza û keş û hewa 
ya navçeya xwe weke sedemekê 
dibînin. Gotine li ku keskayî û ba- 
xekî geş hebe, destê Hewrami- 
yekî li pişt e, ewqasî giringiyê 
didin çandina daran û xwedîki- 
rina baxan, loma dibe ku bayê 
paqij ê jêr darên gûz, hinar û çi- 
narên bilind, acizî û bê sebriyê ji 
bîra mirov dibe. 


Remezan jinan diwestîne 


Necîbe Mihemed Hewlêr 

H emîn Elî (55) li bazara Hew- 
lêrê xwarina paşîvê dikiriya, 
ew her bersibeh demjimêrekê 
berî zarok û mêrê xwe radibe û 
paşîvê ji wan re amade dike, sibe- 
han jî diçe dikaneke nêzîkî mala 
xwe û pêwîstiyên xwarina êvarê 
dikire. Programa Hemîn li dirê- 
jiya Remezanê bi vî rengî dibe. 
Nexweşiyeke demdirêj a Hemîn 
heye, lê rojiyê digire û di Reme- 
zanê de piraniya erkên malê jî 
dikevin stuyê wê: "Fêr bûme her 
sibeh zû ji xew rabim, di Reme- 
zanê de jî zû radibim û xwarinê 
amade dikim." 


Ger Remezan ji bo Misilmanan 
meha xêr û bêran be, ew li cem 
hin mêran meha bêhnvedanê ye 
û yên herî zêde diwestin jin in, ji 
ber rojî digrin û divê di heman 
demê de xwarina berbang û paşî- 
van jî amade bikin. Ev meh li cem 
jinên mezin, di warê westiyanê 
de, hinekî asayî ye lê jinên ciwan 
eşkere dikin ku meha Remezanê 
wan gelekî diwestîne û tiştê herî 
giran rabûna paşîvê ye. 

Awaz Mihemed (25) derbarê 
Remezanê dibêje: "Remezan pir 
xweş e, lê rabûna paşîvan zehmet 
e." Tiştê li ba Awaz pir nexweş e, 
tembeliya mêrê wê ya ji xew ra- 
bûnê ye: "Paşîvan sifre amade 


dikim, du-sê caran gazî mêrê xwe 
gazî dikim da ji xew rabe." 

Rêvebirê Ragihandina Yekîtiya 
Zanayên Îslamî yên Kurdistanê, 
Mele Cefer Giwanî, di vê derbarê 
de dibeje ku divê şerm di nav 
malbatê de nebe û mêr û jin hev- 
kariya hevdu bikin: "Di kar û 
barên malê de, sunnet e mêr hev- 
kariya jina xwe bike. Divê jin û 
mêr hevkariya hevdu bikin, ji ber 
ev kar û hevkariyên hanê hemû 
wek xêr tên nivîsandin." Mele 
Cefer daxwaz ji jin û mêran dike 
ku sunnet a îslam û pêxember cî- 
bicîh bikin: "Divê tevahiya jin û 
mêran hevkariya hevdu bikin û 
guh nedin axaftinên xelkê." 


Guatr 


B i kurdî guatr, bi îngilizî the 
Struma û bi almanî jî jê re 
Schilddrûse tê gotin. Ji ber kêm- 
bûna jodê guatr bi mirovan re 
çêdibe. Organa guatr di beşa qi- 
rikê de ye û hormona L3 û L4 çê- 
dike. Bandora hormona guatr li 
ser hemî bedenê heye. 
aJHormona guatr a bilind bi 
giştî li ser guhertin û bingehiyan 

Dr. Nader Tohidi Sardaşt 


b) Hormona guatr di çêkirin û 
mezinbuna mejî û mezinbuna 
hestiya de hîn ji dema zaroka- 
tiyê ve xizmetê dike. 

c) Hormona guatr xizmetê ji bo sistema masulkeya, çerm 
û dil jî dike. 

Sedema nexweşiya guatr çî ye? 

Dr.Nader Tohîdî Sardaşt: Guatr bi giranî ji ber kêm buna jod 
çêdibe. Jod elementeke kemîkal e, ji erdê û avabehrê çêdibe û 
cihê xwê digre. Jod ji bo çêkirina Hormonaguatr pir girîng e. Bê 
jod guatr nikare hormona bide çêkirin; dema ku nikaribe hor- 
monê çêbike wê demê guatr mezin dibe û piştî demek kin guatr 
bê hêz dikeve û bê foksiyon dibe, evyek jî wek hypothyreose tê 
destnîşan kirin. 

Guatr organek çawa ye? 

Guatr ji 3 beşa tê dabeş kirin. Guatr biçuk e baş nayê dîtin, lê 
mirov dikare bi destê xwe hîs bike. Dema ku mirov situyê xwe 
bi paştve bide wê demê tê xuya kirin û mirov dikare bi destê 
xwe bigre. 


Kirkirîk 



Lenfa Tirîod 


Zengelur 


Guatr bi çi şêwazê tê dermankirin? 

Guatr ne nexweşiyeke pir xirab e ku nayê dermankirin. Dema 
ku cara yekemin nexweşiya guatr tê tesbîtkirin ew şêweya ku 
xwe mezin dike bi terapiyê û jode ji dewsa habika wek tedawiyê 
tê kirin. Ji bo zaroka heba Jodidya 100 mikrogram rojane tê bi- 
karanîn. Ji bo mezina ango kesê têgihiştî rojane 200 mikrogr 
tê girtin. Bi alikariya Jodid guatr xwe ji nûve biçuk dike. Di 
heman demê de ger bê xwestin mirov dikare bi tedawiya Thro- 
najod L-Throxin + Jodid hebê dest bi tedawiyê bike. Lê dema ku 
guatr pir mezin dibe an jî girêyê germ û cemidî hebin û girê 
xwe zêde bikin, wê demê mecbur e ameliyat bê kirin û Resek- 
tionê guatr (Thyreoidektomie) bên rakirin. 

Dema ku guatr bê fonksiyon be wê demê serî li rêbazê çawa 
tê dayîn? 

Emeliyata guatr dema ku girê hebin tê çêkirin. Piştî Emeliyatê 
li gor rewşê hormonêgutr (L-Thyroxin) tê dayîn ji bo bilind bûn 
û nizimbûnê kontrol bike. Dema ku zêde mezin bibe mec eme- 
liyat pêwîst e û Kontraindikatîonên Radîojodtherapî tê kirin. 

Ev nexweşî bi piranî bi jinan an ji bi mêran re derdikeve? 

Nexweşiya guatr bi piranî ji endemisch tê, ev jî tê wê wateyê 
cihê ku kêmbuna Jod heye. Minak ji erd û avavexwarinê; ev nex- 
weşiya guatrli Kurdistanê ji pir têxuyakirin. Li cem jinan 4 cara 
pirtir heye li gor mêran. 

Amadekirin: Zelal Çelîk 

Dr. Nader TohidiSardaşt pijîşkêgiştîyeji Rojhilatê Kurdistane 
ye û niha li Aimanyayê dijî. 

Nûnerê Hikûmeta Herêma Kurdistanê li Washington, Qubad Talabanî: 

Li Washingtonê, ji siyasetvanan heta şofêrên 
teksiyan, herkes Kurdan nas dike 


Talabanî dide zanîn ku Amerikî, bi taybetî ji gelê Washingtonî, 
ji ber ku ji bûyerên şer û kuştinê yên li îraqê bêzar bûne û 
Herêma Kurdistanê aram e, ew Kurdan baş nasdikin 



Hevkarê me Sîrwan Qiçço (çep) ligel Qubad Talabanî li Nûnertiya Herêma Kurdistanê li Washingtonê 


Washington (Rûdaw) - Dema 
mirov diçe nava avahiya Nûner- 
tiya Herêma Kurdistanê li Was- 
hington, mirov hest dike ku 
derbasî kelehekê dibe. Ji derve, 
dîwarên avahiyê bi kevirên mer- 
mer ên giran hatiye xemilandin û 
ji hundir ve her tişt bi awayekî 
xweşik hatiye hûnandin. Li wir 
kelepûra Kurdî ya resen tevlî mo- 
derniya Amerîkî dibe û herdu bi 
hev re semfoniyeke balkêş ava 
dikin. Di navbera dîwarên vê ava- 
hiyê de siyaseta Kurdî ya ligel 
Washington tê birêvebirin. 

Nûnerê Hikûmeta Herêma Kur- 
distanê li Washington, Qubad Ta- 
labanî, bi rûyekî geş û devekî bi 
ken pêşwaziya me kir. Ew miro- 
vekî pir rêzdar û fediyok e, axaf- 
tinên wî mîna yên siyasetvanên 
kevin in, tevî ku ew hîn xorteke û 
ne ji mêj ve ketiye nav cîhana si- 
yasetê jî. 

Rûdaw: Ger li gor destûra îraqê be, 
divê hûn weke Nûneratiya Herêma 
Kurdistanê li nav avahiya balyoz- 
xaneya Îraqî ya li Amerîka bin. 
Destûra îraqê nabêje ku pêwîst e 
nûneratiya herêman di nava bal- 
yozxaneyê de bin, ew tişt qet tune 
ye. Destûr dibêje ku mafê herê- 
man heye ku ew nûnertiyên xwe li 
welatên derve ava bikin. Di rapo- 
reke rojnameyeke Amerîkî de 
behsa wê yekê hatibû kirin ku di 
navbera te û balyozê Îraqî yê li 
Amerîka de milmilaneyeke dijwar 
heye û ew dijatiya te dike, sedem 
Çiye? 

Qubad Talabanî: Ev mesele ha- 
tiye mezinkirin, di navbera me de 
tiştek tune. Dibe ku hesasiyateke 
kesîtî hebe, lê ji aliyê xwe ve ez 
dikarim bêjin ku ti problemên 
min ligel cenabê Balyozê îraqê li 
Washington tune ne. 


Em amade ne bêyî şerim- 
kirin bersiva pirsên parla- 
menê bidin 


Meseleya vekirina konsolxa- 
neya Amerîkî li Hewlêrê gihiş- 
tiye çi qonaxê? 

Mesele bi pêş ve diçe, niha gi- 
hiştiye qonaxa teknîkî û êdî rêve- 
biriya Amerîkî li hêviya Kongrê 
ye ji bo ku pere dabîn bikin û 
konsolxane bê vekirin. Di warê si- 
yasî de mesele bi dawî bûye, 
lewra ew nema pirsgirêka me ye 
weke nûneratiya herêmê. Ez ba- 
werim ku di demeke kurt de wê 
her tişt temam bibe û konsolxane 
bi awakî fermî li Hewlêrê vebibe. 

Ji bo çêkirina Lobiya Kurd li 
Amerîka pereyekî zêde hatiye 
xerc kirin, li gor hinek kesan 
xerckirina wan pereyan ne bi 
awayekî rast û biberhem bû, 
bersiva we çî ye? 


Ev demeke em li vir têkiliyan 
ligel çend kampaniyayên lobî 
dikin. Me gelek parêzer anîne 
cem xwe û ew beramber heqdest 
vî karî ji me re dikin. Hin ji wan bi 
rengên yasayî têkiliyên me ligel 
Partiya Komarî dirust dikin û hin 
jî ligel Partiya Demokrat. Ji vê re 
jî pere û dem pêwîst in. Em weke 
tîma nûneratiyê nikarin her tiştî 
bi xwe bikin, pêwistiya me bi van 
pisporan heye ji bo ku karê me bi 
şêweyekî yasayî birêve biçe. Pê- 
wistiya me heye ku em plan û 
stratejiya siyaseta xwe li vir ava 
bikin û eger rojekê ji rojan Parla- 
mana Herêma Kurdistanê ji me 
bixwaze ka me çi kiriye, wê demê 
em amade ne bêyî şerm bersiva 
pirsyarên wan bidin. 

Gelo desthilatdariya Kurd bi 
giştî di meseleya girêdan û pêş- 
vebirina peywendiyên bi Ame- 
rîka re serkeftî ye an na? 

Em hîn di vî warî de nînin ku 
xwe bi welatekî weke Fransa re 
hevber bikin, ji ber ku hîn welatê 
me tune ye, balyozxaneyên me 
tune ne ku em bi rengekî fireh û 
serbest bizavê bikin. Niha li Was- 
hington em hêdî hêdî fêrî vî karî 
dibin. Vaye me buroya xwe me- 
zintir kiriye û me kar di nav xwe 
de dabeş kiriye. Ez dixwazim mî- 
nakekê bidim: Kanada welatekî 
federal û cîranê Amerîka ye, ka 
we dîtiye têkiliyên herêmekê Ka- 
nadayê ligel Amerîka hene? Hel- 


bet na! Ji ber vê yekê ez dibînim 
ku em heta niha di karê xwe de 
serkeftî ne. 


Ez James Jeffrey baş nas 
dikim, lê giring ew e kî li 
Washington ê desthilat- 
dar e 


James Jefery ji Tirkiyê anîne û 
kirin balyozê Amerîka li îraqê, wî 
dîrok xwendiye û demekê jî li 
navçeyê jiyaye. Di derbarê wî de 
nêrînên cuda hene, gelo ji bo Kur- 
dan wê baş be yan xerab? 

Ez James Jefery baş nas dikim, 
têkiliyeke kesîtî di navbera me de 
heye. Ew demekê şêwirmendê 
Wezîra Derve ya Amerîka bû ji bo 
karûbarên îraqê. Weke we jî got 
ew li Tirkiyê bû û helbet li wir ça- 
vekî wî li ser îraqê hebû. Jefery 
mirovekî rewşenbîr e û zanînên 
wî baş li ser îraqê hene û ew di- 
zane ku rola Kurdan di siyaseta 
îraqê de çî ye. Lê ez dixwazim 
bêjim ku James Jefery nûnertiya 
xwe nake, ew nûnertiya dewle- 
teke weke Amerîkayê dike ku 
xwedî sazî û bingeh e, ango Jefery 
nikare bîr û boçûnên xwe li ser 
îraq di karê xwe yê diplomasî de 
bi kar bîne. Ne girîng e kî bibe 
balyoz, ya girîng ew e kî li Was- 
hington li ser desthilatê ye. 

Hûn nerîna berpirs û xelkên 

normal ên Amerîkî hember Kur- 


dan bi giştî çawa dibînin? 

Bi giştî nerîna Amerîkiyan 
hember Kurdan baş e û ji Kurdan 
hez dikin. Ji ber ku Kurd mileteke 
ji azadiyê hez dike û herdem ji bo 
azadiyê kar dike û hîn jî dike. Li 
vir piraniya xelkê Kurdan nas 
dikin, ji siyasetvanan bigire heta 
şofêrên taksiyan. Ez herdem li 
Washington digerim û alayekî 
biçûk a Kurdistanê li ser sînga 
min e, hin xelk li bazaran ji min 
dipirsin ev çi al e? Ez dibêjim ev 
alaya Kurdistanê ye. Ew dibêjin: 
em Kurdan nas dikin û herwiha 
dibêjin Kurdistan devereke aram 
e. Xelkê Amerîka ji nûçeyên şer û 
kuştinê li îraqê bêzar bûne, lewra 
divê em ji wan re bidin xuyakirin 
ku Kurdistan ne wisa ye, pêwîst e 
em ji wan re rûyê xweşik ê Kur- 
distanê nîşan bidin. 

Demek berî niha te rexne li siya- 
seta rêvebiriya Amerîkî ya be- 
ramber Kurdistan û îraqê bi 
giştî girtin. Bi baweriya te niha 
siyaseta Amerîka baştir bûye di 
warê girîngîpêdana îraq û Kur- 
distanê de? 

Ez nizanim gelo min rexne ki- 
rine yan na? Pir caran rojname- 
van bi kêfa xwe axaftinên xelkê 
şirove dikin. Lê min carekê nîge- 
raniya xwe derbarê siyaseta 
Amerîka ya li hember îraqê eş- 
kere kir, min got Amerîka gelekî 
girîngiyê nade îraqê weke ku 
dide Afganistan, Yemen û deve- 


rên din. Di rêya hin dost û birade- 
rên xwe de li vir, me ev name gi- 
hand kesên ku siyaseta îraqê li 
Washington resim dikin. Niha 
Amerîka gihiştiye wê baweriyê 
ku hîn kêşeya siyasî li îraqê bi 
dawî nebûye û divê ew rola xwe 
ya pozîtîv li wir bilîze. Di nêrîna 
min de, eger Amerîka bixwaze 
îraqeke seqamgîr û aram dirust 
bike, pêwîst e ew xwe li wir bi- 
hêztir bike û hin lihevhatinên 
stratejîk ên domdirêj ligel îraqê 
îmze bike. 

Meseleya hilbijartina Mam 
Celal ji bo serkomariya îraqê pir 
germ e, serkirdayetiya Herêma 
Kurdistanê dibêje ji bilî vê em 
razî nabin. Derbarê hilbijartina 
Mam Celal, nerîna Amerîka çi ye? 

Biryara hilbijartina Mam Celal 
ne di dest Amerîka de ye, ew di 
destên partiyên siyasî û nûnerên 
siyasî yên Kurdan de ye. Amerîkî 
ne nîgeran in ku Mam Celal ca- 
reke din postê serkomariyê bi 
dest bixe. Ew li vir ji karê Mam 
Celal û bandora wî li ser hêzên 
Îraqî razî ne. Ya girîng ew e ku 
Kurd ji wî razî bin. 


Niha ne sala 2003'an e, 
Amerîka nikare îro tiştekî 
bibêje û em rasterast 
bêjin serçavan 


Dr. Mehmûd Osman dibêje yek 
ji armancên serdana vê dawiyê ya 
Biden ji bo Bexda piştrastkirina 
Kurdan bû ku di hikûmeta nû ya 
îraqê de wê rola wan hebe û pa- 
rastî be. Lê cîgirê berê yê Serokê 
Parlamena îraqê, Arif Teyfûr, di- 
bêje mebest guşarê bixe ser Kur- 
dan ji bo ku hinekî nermbûnê 
nîşan bidin. 

Ez wiha têgihiştime ku dax- 
waza Kurdan ji Amerîka ew e ku 
eger Hikûmeteke îraqê pêk hat, 
divê Kurd roleke sereke têde bilî- 
zin. Kurd nema qebûl dikin ku ew 
hewelatiyên pile du û sê bin, divê 
em û birayên me yên Ereb di her 
tiştî de wek hev bin û yek jê rêve- 
biriya hikûmeta niştîmanî ye. 
Amerîka vî tiştî baş dizane û ji 
ber weha ew rola xwe dilîze da 
ku dawiyê bi aramî ji îraqê der- 
keve. Lê ez dixwazim bêjim ku 
em ne di sala 2003’an de ne, 
Amerîka nikare îro tiştekî bêje û 
em di cih de ji wan re bibêjin ser 
seran û ser çavan. 

Gelo tu difikirî ku rojekê bibî 
Sekretêrê Giştî yê Yekîtî Niştî- 
manî ya Kurdistan, YNK’ê? 

Ez li vir nûnerê Herêma Kur- 
distanê me û ne nûnerê YNK’ê 
me. Niha ne dema vê pirsyarê ye, 
ez niha xizmetkarê hemû netewa 
xwe me û ez bêtir giraniyê didim 
vî karî. 

Hevpeyvîn: Sîrwan Qiçço 





























12 


Aborî 


Rûdaw I Hejmar 58 


^rrtr K7.*. 


* . ■ 








I *i&i 


Berpirsê ragihandina şîrketa DNO 
Tom Bratle: 

Me nêzîkî 500 
milyon Dolar li 
Kurdistanê 
xistine hilberînê 


B erpirsê ragihandina şîrketa 
DNO ya Norwêjî Tom Bratle, 
ku ji sala 2004’an ve di warê pet- 
rolê de li Herêma Kurdistanê kar 
dike, bersiva hinek pirsiyarên 
Rûdawê da. Bratle diyar dike ku 
Kurdistan beşeke girîng ê karê 
şîrketa wan e û ew hêvîdar in 
karên xwe bidomînin. Bratle 
dide zanîn ku niha nêzîkî 500 
milyon Dolaran xistine projeyên 
hilberînê li Herêma Kurdistanê. 

Rûdaw: Şîrketa we li çend wela- 
tan karê hilberîna petrolê dike? 
Tom Bratle: Şîrketa DNO li 
Yemen û Kurdistanê petrolê ber- 
hem tîne û bingeha wê ya sereke 


Li Kurdistanê 


li paytextê Norwêj, Oslo ye. 

Hûn di destpêkê de hatin Kur- 
distanê, we çawa biryara xwe da 
ku hûn bên? 

Me di sala 2004’an de ligel Hi- 
kûmeta Herêma Kurdistanê li ser 
"Lihevhatina dabeşkirina berhe- 
man’’ lihev kir û di sala 2006’an 
de me karî zeviya petrolê ya 
Tawkê bibînin û me zêdeyî 3 mil- 
yar Crone yên Norwêjî ku dike 
nêzîka 500 milyon Dolarên Ame- 
rîkî xistine hilberînê li Kurdis- 
tanê. Em cara yekem hatin vir, 
jiber baweriya me bi îmkanên ve- 
şartî yên herêmê hebû û îro Kur- 
distan beşeke ji karên me û tê 


çaverêkirin em karên xwe berfi- 
rehtir jî bikin. Biryara me tenê bi 
dîtina derfetên bazirganî ji bo şîr- 
keta me ve girêdayî bû. 

Ji dema ku hûn hatine Herêma 
Kurdistanê, hûn rastî gelek pirs- 
girêk û aloziyan hatine, hûn ji 
hatina xwe ya ji bo Herêma Kur- 
distanê ne poşman in? 

Na, em qet ne poşman in, Kur- 
distan ji bo fîrmaya DNO beşeke 
giringe û emê li ser wê pêvajoyê 
berdewam bin. 


Meha borî me rojane 2347 
bermîlên petrolê berhem anîn 



Asta hilberîna we çawaye û niha 
hûn rojane çend bermîlan ber- 
hem tînin? 

Rapora xwe ya taybet a derbarê 
asta hilberîna fîrmaya di rojekê 
de heye. Li gor vê raporê meha 
Hezîrana borî asta hilberîna me 
di rojê de giha 23 hezar û 477 
bermîlên petrolê ku bi awayekî 
berçav û bi hevberkirina digel 
meha Adara borî zêde kiriye, ji 
ber di meha Adarê de me rojane 
11 hezar û 431 bermîl petrol ber- 
hem dianîn. 

Hûn petrola ku derdixin bi tan- 
keran dişînin derve yan didin 
rafinerên navxwe? 

Hilberîna petrola Kurdistanê li 
ser bingeha parvekirina bi tanker 
e û hemû berhem ji kiryarên xwe- 
malî û rafîneran re ne. Ev hemû 
evkar jîji aliyê Hikûmeta Herêma 


Kurdistanê hatine pejirandin. 

Çi pirsgirêkên we digel Bexda 
mane ji bo şandina petrolê ji bo 
derve bi rêya lûleyên nefta 
îraqê? 

Em derbarê bazirganiya petrol 
û dana pere li benda sîstemeke 
xurttir in. Niha em berhemên 
xwe bi buhayeke kêm didin ba- 
zara navxwe. 

Karê we yê nû ji bo peydakirina 
petrolê li Herêma Kurdistanê 
heye? 

Emê ji lêgerîna li pey zeviyên 
petrolê li Kurdistanê berdewam 
bin. Vir ji bo pîşesaziya petrolê 
herêmeke jêhatî ye û bazara bor- 
seyê jî rasterast ji hemû peydaki- 
rina tê agahdarkirin. 


Hevpeyvîn: Hawar Ebdulrezaq 


Bazara cil û bergên le 


Li gor hin aliyan firotina cilûber 
asayî ye, lê hin dixwazin bê qe 




.erî di bazaran de 
yan organîze kirin 


Rewa Ebdulla Hewlêr 

W ezareta Hundir û hêzên ew- 
lekariyê yên Hewlêrê ji bo 
parastina ewlekariya xelk û welat, 
danîna çavdêriyê li ser firotina cil 
û bergên leşkerî li bazaran pêwîst 
dibînin. Lê jiber nebûna ti ben- 
deke yasayî ji bo qedexekirina vê 
diyardê, heta niha bazara kirîn û 
firotina cil û bergên serbazî neha- 
tiye kontrolkirin. Piştî raperîna 
1991’an firotina cil û bergên ser- 
bazî li bajarên Herêma Kurdis- 
tanê bû karekî asayî, li seranserê 
bajarên Kurdistanê bazarên firo- 
tina cil û bergên serbazî hene. 

Suhêl Mewlûd (25) ev heşt sal 
in cil û bergên serbazî difroşe, li 
dikana wî hemû corên cil û ber- 
gên serbazî hene: "Heta niha ti 
kesî li me şîret nekiriye ku em 
cilên leşkerî nefiroşin. Ger ji ke- 
sekî ne piştrast bin em van cilan 
nafiroşinê, em serbazên rastî û 
sexte ji hev nas dikin." Berê Suhêl 
cilên serbazî yên nû û kevin ji 
malan dikirîn û difirotin, lê niha 
ji bo anîna cil û bergan berê xwe 
daye Çînê: "Cilên me yên leşkerî 


yên amade û yên caw jî hene." Li 
Hewlêrê nêzîka 45-50 dikanên fi- 
rotina cil û bergên serbazî hene û 
cilên caw ji yên amadekirî giran- 
tir in. Hevwelatî nîgeran in ji he- 
bûna bazara azad a firotina cil û 
bergên serbazî. Hawkar Ehmed 
(28) got: "Mixabin hê hikûmetê 
kargeheke dirûtina cilên leşkerî 
dirust nekiriye û ji bo dabînkirina 
cilên hêzên navxwe, polîs û pêş- 
mergên zêrevanî pişta xwe bi 
anîna cilên ji derve girêdidin. 
Kesek bixwaze dikare wan cilan 
bikire û xwe weke polîs û efser 
pêşan bide." 

Cîgirê Wezareta Hundir, Fayiq 
Tofîq, jî dilgiran e: "Metirsiya firo- 
tina cilên leşkerî ewe ku kesekî 
sivîl dikare bi hêsanî wan cilan 
bikire û digel pênaseyeke sexte 
dikare gelek tiştan bi navê polîs û 
hêzên navxwe bike. Divê hikûmet 
firotina cilên leşkerî weke çekan 
bi biryarekê qedexe bike yan or- 
ganîze bike." Tofîq herwiha got: 
"Me xwestiye vê diyardeyê nehê- 
lin, lê nabe jiber ku xelk dikare bi 
hêsanî li bajarên îraqê yên din 
van cilan bidest bixin." 


Berdevkê Wezareta Pêşmerge 
ya Herêma Kurdistanê, Cebar 
Yawer, dibîne ku: "Firotina cilên 
serbazî asayî ye û her kes dikare 
wan lixwe bike jiber hê liîraqê 
û Herêma Kurdistanê yasayek 
tune vî karî qedexe bike." Yawer 
got: "Bi rêya van cilan kes nikare 
xwe bike leşker û polîs û karên ne 
yasayî bike, jiber pênaseyên tay- 
bet û belgeyên fermî yên hêzên 
navxwe û pêşmerge hene û tên 
naskirin, xelk jî êdî hişyarbûne û 
dikarin daxwaza nasnameyê ji 
wan bikin." 

Bi baweriya siyasetvan Kamî- 
ran Mentik, çavdêrîkirina firotina 
cilên leşkerî erkê dezgehên ewle- 
kariyê yên Herêma Kurdistanê 
ye: "Firotina cilên serbazî li hemû 
welatan asayî ye û nayê qedexe- 
kirin." Berpirsekî hêzên ewleka- 
riya Hewlêrê bi navê Tariq Nûrî jî 
dibêje: "Hê kes nehatiye girtin ku 
bi cilên leşkerî karê ne yasayî ki- 
ribe, lê em baş dibînin ger hikû- 
met bi awayekî fermî karê kirîn û 
firotina cilên serbazî bide çend 
kesên naskirî û cihekî taybet ji 
wan re destnîşan bike." 

18. Dersim de viraşt Êiuiewedarîn 





Wehdet 
Siwamj 

W extê re- 
feran- 
dumê 7ê 
teşrîna 1982yî 
de raya mi çin 
bî, mi bi xo yew bi yew cinî û 
camêrdanê dewa ma ra rica û 
minet kerd ke raya redî bidîn. 
Çunke ez o wext telebe bîya û 
mi 12 ê êlule ra pey mekteb de 
zaf tehda dîbî. Serleşkerê (baş- 
çawiş) qereqolê Sîyerbê mekteb 
de zereyê odaya mudirî de 
paşta mi ser o dimê zengeneyî 
şikitbi. Heto bîn ra, tikê mer- 
dimê (şinasîyê) mi peyê berê 
hepsî de bîy û ez binê tesîrê 
înan de zî mend bîyo. 0 semed 
ra mi waştên ke wa yew raya 
tek zî qanûnê Evrenî rê nêşîro. 
Se hebî rayê dewa ma estbîy. 
înan ra 64 hebî red 28 hebî 
qebul û 8 hebî zî veşaye hesibî- 
yay. Pêroyê Çewlîgî de se ra 
neway û yew red vecîyay. Şarê 
Çewlîgî o wext Tirkîya de yew 
rekor şikitbi. 

Şarê Çewlîgî derbeyê 12ê êlula 
1980 ra pey hetê dewlete ra zaf 
şîdet, neheqî û zulim dî. Hema- 
hema ma şênî vacîn ke her ke- 
yeyê Çewlîgî ra yew kesî, yan zî 
şinasîyê înan maruzî şîdetê dew- 
lete mendbi. 0 semed ra şarê 
Çewlîgî referandumê serra 1982 
de neke nezanîye ra, bêters û 
bêxof, bi zanayîş va "ney". 

Mi emrê xo de yew rey raya 
xo daya, o wext zî weçînayîşê 
(vicînayişî) 1999Î bi. Ez Adena 
ra namzetê parlementoyî bîyo 
û ez sindoqan ser ra gêraynî. 
Seba ke namzet her ca de şî- 
yênî ray bido, mi zî belgeyê 
namzetîye nawit û yew ca de 
raya xo eşte. Sewbina ez nêşî- 
yayo ray bido, çunke îqamet- 
gahê mi çin bi. Mi yew ban kîra 
kerdinî, polîsan wayîrê banî 
berdîn qereqol kuwayin û teh- 
dîd kerdîn, vatên no terorîst o, 
ti gereka ey banê xo ra teber 
kerî. Ez ke dewe ra vecîyayo, ez 
şîyo Adena mi her şeş aşman ra 
yew ban bedelnayne. Serranê 
1990an de mi di rey waşt ez 
şiro dewa xo, her di rey zî eske- 
ran nêverda. Ez Dara Hênî ra 
peyser açarnaya. 

Goreyê fikrê mi ra, eke yew 
merdimî wextê referandumê 
serra 1982 de vato "ney" vato 
"ez nê qanûnê 12ê êlule qebul 
nêkena”, karo exlaqî û bipren- 
sîb no yo ke ewro zî vaco "ez 
xora verê cû ra verba nê qa- 
nûnî bîyo, no qanûn wa weda- 
rîyo" wa vaco "belê". Çunke 28 
serrî yo ke dewlete bi nê qa- 
nûnî şarê ma belengaz kerd. 

0 semed ra eke na pakête de 
tena yew madeyê qanûnê 12ê 
êlule zî dîyeno wera, gerek şarê 
ma vaco "Belê”. 


Waşîngton (Rûdaw) - Serer- 
kanê DYA Oramîral Michael Mul- 
lenî va, yew planê DYA yê 
hêrîşkerdişê bi Îranî esto la hê- 
rîşkerdiş fikrêko baş nîyo. 

Sererkanê DYA Oramîral Mic- 
hael Mullenî kanalê NBC, prog- 
ramê "Meet the Press" de va, eke 
hewceyî pê bibo mudaxeleyêkê 
leşkerî sey alternatîfêk ha masa 
ser o. Oramîral Michael Mullenî 
va, eke rewşe bireso a merhele, 
yew plan destê artêşe de esto la 
derheqê planî de teferuat nêda. 

Oramîral Michael Mullenî be- 
yanatanê xo yê verênan de zî 
vatbi, êrîşkerdişê bi Îranî do Roj- 
helatê Mîyanênî de tesîrêko zaf 
cîdî bikero. 

Heto bîn ra Îranî zî vera îfade- 
yanê “ma wayîrê yew planê hê- 
rîşkerdişê bi Îranî yê” îqaz kerd 
ke "do cewabê ma zaf sert bo". 

Goreyê xebera ajansa ÎRNA ra, 
muawinê qumandarê muhafizanê 
şorişî yê Îranî Yedullah Civanî va 
"Yewxetaya qijkeke yê amerîkayi- 


jan do ewlehîya kendawê Besra 
bifîno mîyanê tehlukeyî." 

Civanî va, "Kendawê Besra 
mintiqayêka stratejîk a. Eke ew- 
lehîya na mintiqa bikewo teh- 
luke, do ey zî zerar bikerê. Û 
cewabê ma zî do sert bo." 

Serekkomarê Îranî Mehmûd 
Ehmedînejadî demecê xo yê ke 
dabi rojnameyê Amerîka New 
Yorkerî de va "Tecrubeyanê îraq 
û Efxanîstanî nîşan da ke sîyasetê 
tehekumîye yê DYA mintiqa de 
ser nêkeweno. Mintiqa ra apey 
agêrayene ra teber sewbîna ça- 
reyê înan çin o." 

Ehmedînejadî demecê xo de 
va, "Dişmenîya ke dewletê roja- 
wanî vera şarê Îranî de kenê, ra- 
birdûyêkê xo yo xorîn û tarîxî 
esto." 

Heto bîn ra, wezîrê karê teberî yê 
Îranî Menuçehr Mutteqî zî va, 
"Seba muzakereyê DYA reyde tu 
telebêkê ma çin o, çunke hişê ma 
derheqê polîtîkaya teberî ya Wa- 
şîngtonî de zelal o." 


Sererkanê DYA Oramîral Michael Mullen 


Heto bîn ra xebera ke hûmara 
êlule ya kovara The Atlantic de 
weşanîyaya, DYA û Îsraîl ra 40 
karbidestanê muhîman reyde na 
babete ser o mulaqat ameyo ker- 
dene de. Heme karbidestî vanê, 


îhtîmalê emser êrîşkerdişê Îsraîlî 
bi Îranî se ra pancas o. Îsraîl plan 
keno ke bi teyareyan asmênê 
Erebîstanê Suûdî yan zî Îraqî ra 
êrîşê Îranî bikero û heme tesî- 
sanê nukleerî îmha bikero. 


Endamê Grûba Xebate ya Vateyî verê heykelê Seyîd Rizayî de 


Dêrsim (Rûdaw) - Grûba Xebate 
ya Vateyî ke standardîzekerdişê 
lehçeya kirmanckî (zazakî) ser o 
1996 ra nat xebitêna, kombîya- 
yîşê xo yê 18. rojanê 07- 
10.08.2010 de Dêrsim de viraşt. 

Grûba Xebate ya Vateyî ke en- 
damê aye şaristan û qezayanê 
cîya-cîyayan yê Kurdîstanê Bakurî 
ra yê, hetanî nika 15 kombîyayîşê 
xo welatanê Ewropa de, bitaybetî 
Swêd de viraştbîy, di kombîyayîşî, 
yanî kombîyayîşê 15. û 17. zî Dî- 
yarbekir de viraştbîy. 

Kombîyayîşê 18. yê Grûba Xe- 
bate ya Vateyî Dêrsim de Mê- 
manxaneyê Beledîya Dêrsimî de 


virazîya û grûbe mêmana bele- 
dîya Dêrsimî bî. Na reya verên a 
ke yew beledîye Grûba Xebate ya 
Vateyî kena mêman. Sereka bele- 
dîya Dêrsimî Edîbe Şahîn eleqe- 
yêko germ nîşanê grûbe da. 
Edîbe Şahîn û endamanê meclisê 
beledîye roja hîrêyine ya kombî- 
yayîşî de, demeyê xebate de 
grûbe zîyaret kerde û demeyêk 
beşdarê xebata grûbe bîy. Dima, 
endamanê grûbe serekê Edîbe 
Şahîn û endamanê meclisê bele- 
dîye reyde heykelê Seyîd Rizayî 
ke beledîya Dêrsimî meydanê 
Qisle de ronayo zîyaret kerd, des- 
teyêk vilî verê heykelê Seyîd Ri- 


zayî de ronay û seba viraştişê 
heykelî şexsê sereka beledîye de 
heme kesê ke keda înan viraştişê 
nê heykelî de esta û bitaybetî 
şarê Dêrsimî pîroz kerd. 

Kombîyayîşê 18. yê Grûba Xe- 
bate ya Vateyî de rastnuştişê tayê 
karan (nameyê mesderî) û na- 
meyê meslegan ser o ame vinder- 
tene. Kar, name û termê ke verê cû 
ra amade bibîy, cîya-cîya dergûdila 
munaqeşe bîy û formê çeku û ter- 
man yê standardî tesbît bîy. 

Hetê beşdar bîyena endaman 
ra mîyanê 18 kombîyayîşan de 
kombîyayîşo tewr qelebelax no 
bi. Tam hewtês endamê grûbê yê 


daîmî sere ra hetanî peynî beş- 
darê nê kombîyayîşî bîy. Enda- 
manê daîmî yê grûbe ra teber zî 
8 eleqedaran roniştişanê kom- 
bîyayîşê grûbe ra qismêk teqîb 
kerdîy. 

Endamê grûbe ra Munzur 
Çem, Malmîsanij, J. îhsan Espar, 
Mehemed Selîm Uzun, Seyîdxan 
Kurij, Huseyîn Kulu, Mehemed 
Taş, Roşan Lezgîn, Deniz Gun- 
duz, Mehmûd Nêşite, Ehmedê 
Dirihî, Cemal Pîranij, Muzafer 
Xeylanij, îshaq Tepe, Serdar Be- 
dirxan, Silêman Yilmaz û Polat 
Çêrmûgij beşdarê kombîyayîşê 
heştêsine bîy. Kombîyayîş de 
qerar ame girewtene ke panc en- 
damê neweyî ke pêşnîyaz bîy, 
kombîyayîşê newêsine ra pey 
beşdarê Grûbe Xebate ya Vateyî 
bibê. 

Roja peyêne ya kombîyayîşî 
de, yanî roja 10.08.2010 saete 
18.00 de Grûba Xebate ya Vateyî 
salona konferanse ya beledîya 
Dêrsimî de yew kombîyayîşê 
umûmî viraşt. Serekê beledîya 
Dêrsimî zî tede qasê 70 kes beş- 
darê kombîyayîşî bi. 

Kombîyayîşê umûmî de na- 
meyê Grûba Xebate ya Vateyî ser 
o nuştox Munzur Çem û Malmî- 
sanijî qisey kerd. Munzur Çemî 
derheqê rewşa pêroyî ya lehçeya 
kirmanckî de, bitaybetî hetê sî- 
yasî ra tetkîk kerde û bi kilmîye 
malumatî day. Ey dima Malmîsa- 
nijî destpêk ra hetanî ewro aver- 
şîyayîşê edebîyatê kirmanckî 
(zazakî) ser o malumatî day û 
behsê xebatanê Grûba Xebate ya 
Vateyî kerd. 


Planê DYA yê hêrîşkerdişê bi Îranî esto 





14 


Nerîn 


Rûdaw I Hejmar 58 


Bila pêşmerge 
pere bistînin 

Wladimirvan Wilgenburg 




I 


V ê dawiyê ez bi ge- 
rîllayeke jin a 
PKK’ê re axivîm, li gor 
wê pêşmergên niha 
tenê ji bo pere kar 
dikin û cilên serdema 
Saddam li xwe kirine. 
Bi baweriya huner- 
mendê Kurd Şivan 
Perwer jî êdî pêş- 
merge tenê ji bo pere kar dikin, lê ez vê 
yekê tiştekî normal dihesibînim. Mesela ku 
niha pêşmerge bi meaşê berdewam kar 
dikin, beşeke ji prosesa bi fermî rêxistina 
Hêza Pêşmerge. Tişta nexweş tenê ew e ku 
hinek car pêşmerge ji bo partiyên siyasî kar 
dikin. 

Rewşa berê cuda bû ku pêşmergeyan li 
dijî Artêşa Saddam şer dikirin. Wê demê ne 
pere hebûn û ne xwarin, wan yan ji bo par- 
tiyên siyasî yan jî ji bo netewa xwe şer di- 
kirin. Niha pêşmerge ne gerîlla ne, lê bûne 
serbaz û erkê wan ne ew e ku di nav çiya- 
yan de şer bikin, lê divê ew rêyan, avahî û 
karbidestan biparêzin. Loma jî ew rexne- 
yên ji pêşmerge tên girtin ne dirust in. 

Li Ewrûpa û Amerîka jî hêzên leşkerî 
weke pêşmergeyî ji bo pere kar dikin. Her- 
çiqas hinek kes ji bo ramana xwe dibin leş- 
ker, lê gelek kes hene ku leşkeriyê mîna 
peydakirina karekî nû dinêrin. Pir car 
kesên han dikarin bi belaş di nav artêşê de 
bixwînin. Wêna jî ji bo wan sûdeke mezin 
e. Loma jî fermanderên xwe yên leşkerî 
zêde wek xwedî karên xwe temaşe dikin. 
Hevalekî min ji ber wan tiştan tevlî Artêşa 
Amerîka bû û bi wî awayî hem kar bidest 
xist û hem dest bi xwendina belaş jî kir. 

Li gor Kolonelê Amerîkî, Denis Cahyman, 
dibe ku di nav rêzên Asayişa Kurdistanê de 
derfetên nû yên karkirinê ji bo ciwanan bên 
afirandin. Navborî di derbarê egerên avaki- 
rina Artêşa Kurdistanê de, vekolînek ji bo 
Kolêja Artêşa Amerîka çêkiriye. Di sala 
199 l’an de jî dema ku bêtiriya herî zêde ya 
xelkê Kurdistanê bêkar bûn, take riêya 
hêsan ku welatiyan kar bidest dixistin, Pêş- 
mergatî bû, lê niha rewş hatiye guhertin. 

Rewşa Kurdistanê gelek dişibe ya Ew- 
rûpa û Amerîka. Li vir kes ji bo îdeolojiyê 
yan jî ji bo xizmeta neçarî ya leşkeriyê nabe 
pêşmerge, lê mîna karekî lê dinerin. Lewra 
jî organîzekirina pêşmergeyan di çarçoveya 
sîstemeke leşkerî ya rêkûpêk û tekûz de û 
bi cilûbergên nûjen ên leşkerî, gelekî hêsan 
bûye û fêrî meşqa profesyonal dibin. Ev jî 
nayê wateya ku pêşmerge ji bo otomobîla 
Monîka* dibin pêşmerge! Lê tê wateya ku 
niha bûne artêşeke organîzekirî. 

Digel wê yekê jî nabe ji bîra me biçe ku 
hê li Mûsil, Kerkûk, Xaneqîn û Bexda pêş- 
merge jiyana xwe dixin metirsiyê û dibin 
armanca êrişên terorîstan. Jiyana wan bêtir 
ji ya gerîllayên PKK’ê yên li Qendîlê û 
Hêzên Asayiş û polîsên li nawçeyên bin 
desthilata Hikûmeta Herêma Kurdistanê, di 
metirsiyê de ye. Loma qet nabe rolê pêş- 
merge biçûk bê dîtin û divê pere wergirtina 
wan jî wek hewldaneke ji bo modernîzeki- 
rina Kurdistanê bê temaşekirin. 

* Li Başûrê Kurdistanê ji modelên nûyên 
otomobîlên 'TOYOTA JEEP' re dibêjin Mo- 
nîka. 


Çend pêşniyar ji bo Kurdan: 

Dibe ji bili çiyayan dostên weyên din hebin 


C ara yekem dema min serdana Bexda 
kir, Cotmeha 2003’an bû, wê demê li 
Silêmaniyê dijiyam; min di 1994 û 
2000’an de jî serdana Herêma Kurdistanê 
kiribû. Bi rastî, dema min nerînên Erebên 
Bexdayê derheqê Kurdistanê de bihîstin 
şaş mam. Piraniya wan ji bextreşiyên ku di 
serdema Saddam de hatin serê Kurdan bê 
haydar bûn. Digotin: "Her kes di serdema 
Saddam de hat çewisandin." Yan jî digotin: 
"Hê ji niha ve desthilata Kurdan di hundirê 
hikûmetê de zêde ye" û "Çima wê Kerkûkê 
bibin? Ew dixwazin ji Iraqê cuda bibin!" 
Piştî 2005’an, min heman axaftinên ne- 
yênî bihîstin, wek: "Divê em destkariya vê 
'destûra Kurdî' bikin, ku desthilateke bê- 
mînak dide herêman..." 

Ger ev helwest di nav Iraqiyên ne Kurd 
de bidome, ku çaverê jî dikim wê bidome, 
wê Hikûmeta Herêma Kurdistanê û xelkê 
Kurdistanê rastî çend erkên zehmet bên. 
Bi taybetî di sîstemeke demokratîk de, ku 
girîngiya raya giştî girîngiya tê de heye. 
Ger serkirdên wek Nurî Malikî û îyad 
Elawî cîbicîkirina maddeya 140’ê ya des- 
tûrê giran bikin, nemaze ew beşê derbarê 
navçeyên cihê nakokiyê û daxwaza bicîh- 
kirina referendumekê dike ku dibe van 
navçeyan bixe ser Herêma Kurdistanê, 
divê em bipirsin: "Çima?" 

Kesên wek Elawî berî sala 2003’an, bo 
çend salan wek opozîsyon bi germî ligel 
Kurdan kar kiriye û bi rastî ti pirsgirêkeke 
wan a şexsî ligel maddeya 140 û ligel bei%- 
firehkirina otonomiya Kurdistanê. Ew li 
'Iraqa nû' divê dengan bidest bixînin, lê ev 
jî wan neçar dike ligel nerînên xelkê bimî- 
nin. Ger cîbicîkirina maddeya 140’ê jî bi 
wê wateyê tê ku divê ew rûbirûyê rexne- 
yên zêde yên Ereban bên, wê qet vî karî 
nekin, eger di dema gotûbêjên pêkanîna 
hikûmeta nû de soz jî dabin. Ev jî sede- 
mekî ronî ye ku çima 'wêneyekî xerab' ê 
Kurdistanê di nav Ereban de heye. 

Bê guman dibe gelek danûsitandinên 
taybetî hebin ku serokên Kurd û Ereb bika- 
ribin li ser gotûbêjan bikin û di derbarê 
maddeya 140’ an de lihev bikin; herwiha 
yasa gaz û petrolê, butçeya pêşmerge û mi- 



jarên din jî. UNAMI jî çend çareserî pêşni- 
yar kirin, lê hemû aliyan ew rexne kirin. 
Jiber ku ji dêlva wêya çareseriyeke xwe ya 
sihirbazî bo pêkanîna hikûmeta nû û çare- 
serkirina pirsa Kerkûkê pêşkêş bikim; her 
bi qasî UNAMI jî hezkirî bim, dixwazim 
çend şîretnameyan derbarê peywendiyên 
giştî pêşniyar bikim ku dibe hevkariya 
xelkê Kurdistanê bike. Ev çend pêşniyar 
mesrefa wan kêm e û dikarin di kîjan rewşê 
de û her tiştî bi ser çerx û feleka siyasetê de 
be li Iraqê de roleke bibandor bilîzin. 

Berî çend salan Hikûmeta Herêma Kur- 
distanê kampaniyeke medyayî bi navê 
'Iraqeke din' ku bi zimanê Ingilîzî û Erebî 
li medya Erebî û li kanala El- Erebiya de 
hat pêşkêşkirin, destpêkir. Vê kampaniyê 
derfeta geştyarî û hilberînê li Kurdistanê 
zêde dikir û dîmen û xwezaya bedew a 
Kurdistanê pêşan dida. Dibe niha jî dema 
wê yekê hatibe ku zêde xebatên bi vî 
awayî werin kirin, lê vê carê bo televizyon, 
radyo û rojnameyên lokalîyên Iraqê. 

Bi devkenî û germbûnê, Kurd dikarin bi 
ji temaşevanên xwe yên Ereb re bêjin: Hûn 
bi xêr hatin Kurdistanê. Were vir û cejna 
Qurban û Newrozê û bêhnvedanên din 
ligel me derbas bike. Were demeke xweş 
li ser çiyayên hênik derbas bike. Were de- 
meke xweş di nav rûbarên paqij û pêşwazî 
û mêvandariya germ a me jiyana xwe bi- 
qedîne. Vêna jî ligel wêneyeke geştyarê/a 
Ereb yê/a dilxweş û Kurdistaniyên kêfx- 
weş bê berhevdan û di dawî de jî kam- 
panya bi wêneyekî Kurdistan û Iraqê were 
bidawîanîn û li bin jî wiha bê nivîsandin: 
"Bi serpereştiya Hikûmeta Herêma Kur- 
distanê.” Eger gelek bê temaşekirin, ev 
wêne di mêjiyê gel de bicîh dibe û nerînên 


nigatîv li ser Kurdan kêm dibin, hîç nebe 
ji bo pêşxistina pîşesaziya geştyarî li Kur- 
distanê dibe pêleke mezin. 

Di rastî de, çima heman kampanyayê bi 
zimanê Farsî û Tirkî jî nakin? Dibe pira- 
niya kanalên Tirkî pêşandana wê kampan- 
yayê red bikin, ji ber peyva Kurdistan tê de 
heye. Hîç nebe wê serkeftinê dide mirov 
da ku Tirkiye helwêsta xwe zelal bike da 
ku çi pirsgirêka wî welatî ligel navê fermî 
yê Herêmeke Iraqê heye? Piştre jî dema 
Serokê Tirkiyê peyvên ’Hikûmeta Herêma 
Kurdistanê’ vedibêje, ger heta piştre jî 
axaftinên xwe red bike, ji te re eşkere dibe 
ku hemû tişt tên guhertin û bi wê hêviyê 
ku kampanyayeke berfireh bibe sedema 
wê yekê ku pirs bi lezgînî werin guhertin. 

Bi wê hêviyê ew kesên wê kampanyayê 
dibînin û qet serdana Kurdistanê nakin, 
wê fikrên wan bermaberî Kurdan bê gu- 
hertin. Ji bo kesên serdana Kurdistanê jî 
dikin, piraniya wan dibin kampanyayeke 
belaş bo Herêma Kurdistanê, dema vedi- 
gerin bo cîhên jiyana xwe û çîroka Kurdis- 
tanê ji bo hevalên xwe vedibêjin. Hemû ew 
geştyar û bazirganên Ereb û Faris û Tirk 
ên ku min li Dihok, Hewlêr û Silêmaniyê 
dîtine, hemû bi wê azmûna Kurdî pir dilx- 
weş in. 

Ji bilî kampanya geştyarî, pêwîstiya Kur- 
dan bi tiştek din jî heye: Rêzefilmên kurdî 
- erebî ku tê de aktorên Kurd û Ereb 
hebin, karek pir baş dibe; bi taybet ger 
aktor di wan rêzefilman de jî behsa nako- 
kiyên dîrokî û siyasî yên di navbera Kurd 
û ne Kurdan de bikin. 

Bêguman egera wêna jî di holê de ye ku 
tu hewldanek bandorê neke ser ramanên 
hinek kesên dijî Kurdistanê, lê wêna jî ne 
hincet e bo hewlnedan û karnekirinê. Di 
dawî de û eger Kurdistan ligel Iraqê ma an 
nema. Erebê/a Iraqî, Tirk û Fars her cîranê 
Kurdistanê dimînin. 

* David Romano, Profesorê siyasetên Roj- 
hilata Navîn li Zanîngeha Welayeta Mizurî 
UAmerîka û nivîskarê pirtûka ‘Tevgera Ne- 
tewa Kurd' di sala 2006'an deye. Evgotar 
taybet ji bo Rûdawê nivîsandiye. 


Remezan li Kurdistan û Afganistanê 


B erê bîhn û hilma Remezanê ya taybet 
hebû, rojîgirtin û Xwedaperestî jî bi 
kêfa xelkê bû, loma hemû kesan bi xweşî 
pêşwaziya meha Remezanê dikirin, ji her- 
tiştî xweştir dengê wê daholê bû ku em ji 
xew radikirin. Tê bîra min, hinek cîranên 
me digotin em şiyar bûne êdî çima rojî neg- 
rin, xelkê bê rê û rêbazan xwe bi xwe sînorê 
ji xwe re datanîn. Jin û keçên Kurd jî niza- 
nîbûn lixwekirina cilên dirêj û nuxumandî 
çiye, jiber hê rêbaza Wehabî û îxwanan ne- 
hatibû Kurdistanê û di Remezanê de serê 
xwe nedgirtin, lê çarikeke xweşik a Kurdî 
datanîn ser serên xwe. Xwedaperestî tenê 
bo Xweda bû, ol tevî siyasetê nebûbû, xelkê 
bi sadeyiya xwe ji Xweda hez dikirin, me- 
sele nebûbû bazirganî, Misilman û Mesîhi- 
yan jî rêz li helkeftên hevdu yên olî digirtin, 
kêfa wan ji hevre dihat. Lê niha divê li gor 
rêbazan tevbigerin, dema behsa şîretname 
û rênimayiyan tê kirin, nivîsarên fermî yên 
wezaretan tê bîra min ku rêveber herdem 
li gor rênimayiyan (talîmat) dinvîsin. Niha 
rojîgirtin û rojîşikandin jî li gor rêbazan e. 
Bê ku hebûna kesên biyanî yan ol û nete- 


Taman Şakir 



weyên cuda liberçav bê girtin, rênimayî jî li 
her bajar û navçeyekê cuda ne. Ger kesekî 
jibîr ku ku Remezane û di vê dojehê de ku 
pileya germê digihe 50 qurtek av vexwar 
divê li odeyeke reş rûne. Xwedayo ji bîra me 
neçe. Taqeta me ya girtîgehê tune dinya pir 
germ e. 

Mela Umerê Talîbanî jî rênimayiyên xwe 
dan Misilmanan û daxwaz ji xelkê kir rêz li 
meha Remezanê bigrin û her kesê van rê- 
nimayiyan binpê bike, divê bê cezakirin. 
Belavkirina van rênimayiyên bi vî rengî ji 
aliyê Mela Umer asayî ye, ji ber baweriya wî 
bi olên cuda û nerînên cuda nayê, ew en- 


damê rêxistineke terorîstî ye û li ba wî 
asayî ye di çirkeyekê de sedan kes bên kuş- 
tin. 

Rênima û şîretnameyên Hikûmeta Herêma 
Kurdistanê jî nêzîkî yên Mela Umer in. Em 
jî di vê meha pîroz de çavên xwe li xelkê sor 
dikin, baweriya me bi azadiya takekesan 
nayê û ji bîra me çûye ew biyaniyên ku ha- 
tine welatê me û ser bi grub û olên cuda ne, 
ger ji mijara hilberînê poşman bibin, wê ve- 
berhênerên Misilman ên Îranî û Tirkyên ku 
rojane di vê Remezanê de me topbaran 
dikin pir in, yan rênimayî wan lixwe nagire 
ji ber ew mêvanên me ne û xwediyê malê 
divê bîra rehetiya mêvanên xwe bibe, li gor 
rênimayiyan 5 roj cezayê girtîgehê wan 
lixwe nagire. Ji ber Kurdistan berbi herê- 
meke demokratîk ve diçe û di destûra îraqê 
de jî behsa azadiya olî û azadiya takekesan 
hatiye kirin û li Kurdistanê jî jimareke olên 
cuda hene û ji bilî hebûna jimareke karke- 
rên biyanî ku li vir kar dikin û li ber germê 
kolanên me paqij dikin, loma divê rêz li ol 
û azadiya wan bê girtin û em çav li yasayên 
tund ên xelkê nekin. 

G erînendeyê rojnameya he- 
rêmî ya Amedê "Diyarbakir 
Olay” Nacî Sapan ku ev 30 sal in 
Diyarbakirsporê ji nêz ve dişo- 
pîne, derbarê rewşa Diyarbakirs- 
por û pêşeroja wê de, pirsên 
rojnameya me bersivandin. Roj- 
namevan Nacî Sapan, diyar kir ku 
Kurd Diyarbakirsporê weke tîma 
xwe ya netewî dibînin û ji ber vê 
yekê divê Diyarbakirspor weke 
Athletic Bilbao û Barcelona bê 
amadekirin. 

Hin derdoran Diyarbakirsporê 
wek "tîma dewletê” û hin der- 
doran jî wek "tîma PKK’ê’’ bi 
nav dikin. Tu vê tîmê çawa bi 
nav dikî? 

Ev 30 sal in ez tîma Diyarba- 
kirsporê ji nêz ve dişopînim. 
Dema ku di warê serkeftinê yan jî 
têkçûnê de Diyarbakirspor tê ro- 
jevê, hin derdor li gor xwe vê 
tîmê şîrove dikin û navekî lê 
dikin. Ya rast Diyarbakirspor ne 
tîma dewletê ye û ne jî ya PKK’ê 
ye. Dem bi dem peywirdarên 
dewletê ev tîm bi rê ve bir. Se- 
dema vê yekê jî dînamîkên hun- 
dirîn bûn. Ji ber ku li hundir kes 
li Diyarbakirsporê xwedî derne- 
ket, ji ber ku bi feraseteke sivîl 
nekarîn Diyarbakirsporê bi rê ve 
bibin, ev tîm weke îro bi tenê û 
bêxwedî ma. Ji ber vê bêxwedî- 
bûnê jî alîgir an jî hin sazî ji bo 
xwedîderketina li tîmê diketin 
dewrê. Tîmeke ku bêxwedî di- 
mîne, bi awayeke xwezayî dikeve 
bin destê walîtiyê. Li gor zagonan 
dema ku tîmek ji kayûmê re ma, 
peywirdarên dewletê neçar in 
bên ser kar. Diyarbakirspor çend 
caran kete vî halî. 

Ger bi mantiqeke sivîl hatiba 
birêvebirin, wê rewşa Diyarba- 
kirsporê çi bûya? 

Qet nebe weke îro nedibû. Di- 
yarbakirspor di Lîga Super de bû. 
Lê ji ber bêperetî, bêtecrûbetî û 
sersariyê, ev tîm kete vî halî. Di- 
yarbakirspor îro dîsa di rewşa ka- 
yûmê de ye. Diyarbakirspor niha 
çi dike, çawa tê birêvebirin, çiqas 
pereyê wê heye, ji vir û şûnde wê 
çi bike, armanca wê çi ye, ar- 
manca wê heye tune ye, kes ni- 
zane. Ger mehek şûnde ev 
rêveberiya nû dev ji rêveberiyê 
berde û bêje "em nikarin bi rê ve 
bibin”, wê çaxê rewşa Diyarba- 
kirsporê pir xeter dibe. Ne pereyê 
wê heye, ne dahatiya wê heye. Di 
ser de jî 30 trîlyon deynê wê 
heye. Di rewşeke wiha de, ev tîm 
wê dîsa bikeve bin destê walîtiyê. 



Kurd Diyarbakirsporê 
weke tîma netewî dibînin 

Sapan dil dike ku Diyarbakirspor bibe tîma Kurdan û mîsyo- 
neke weke Athletic Bilbao û Barcelona bi cih bîne 



i fi 



Tîma Diyarbakirsporê heftekî beriya destpêkirina lîgê li Iskemderûnê antremana yekemîn kir 


Meclisa Werzîşê ya Yerel Gun- 
dem 21 ku girêdayî Şaredariya 
Bajarê Mezin a Amedê ye, bi 
daxuyaniyekê diyar kirin ku 
ew ê Diyarbakirsporê bi tenê 
nehêlin, wê lê xwedî derkevin. 
Ev tê çi wateyê? 

Ev pêşveçûneke baş e lê di en- 
camê de kes xwediyê vê tîmê 
tune ye. Ev tîm li holê ye û bi tenê 
ye. er qîmetekî bidin Diyarbakirs- 
porê, divê şert û şirût nedeynin. 


porê bixe bin banê xwe, wê nêzi- 
kahiya li hemberî tîmê ji aliyê ro- 
javayê Tirkiyê ve xirabtir be. 
Çimkî Diyarbakirspor bi vî halê 
xwe di deplasmanê de rastê he- 
qaret, tadeyî û dirûşmên nijadpe- 
rest tê. Ger di bin banê Şaredariya 
BDP’ê de be, wê asta van dirûşm 
û êrîşên li hemberî tîmê pir zêde- 
tir bibin. Dibe ku ev yek di warê 
mîsyona siyasî de zirar jî bide 
BDP’ê. 


werzîşê de jî derdikeve holê. Ev 
tiştekî pir xelet e lê mixabin li ro- 
javayê Tirkiyê rewş wisa ye. 

Athletic Bilbao û Barcelona 
tîmên herêmên xweser in. 
Gelo Diyarbakirspor jî nikare 
bibe tîma Kurdan? 

Ez bawer im niyeteke wisa 
heye. Lê ji bo ku tiştekî wiha pêk 
bê, organîzasyoneke pir jidil 
lazim e. Bi ya min Meclisa Wer- 


Ku ev temsîliyet pêk bê, wê 
xwedîderketin çêbe? 

Hê ku ev temsîliyet tune ye jî 
alîgirên Diyarbakirsporê li hemû 
bajarên Tirkiyê û li Ewrûpayê jî 
heye. Temsîliyeteke wisa çêbibe, 
ev alîgir wê zêdetir jî bin. Diyar- 
bakirspor êdî bûye marqeyek û 
Kurd vê tîmê aydê xwe dibînin. 
Çimkî ne tenê Amedî, xelkê Sêrt, 
Mêrdîn, Êlih, Şirnex, Colemêrg û 
piraniya Kurdan vê tîmê weke 
tîma xwe dibînin. Ji ber vê yekê 
ev ji bo Diyarbakirsporê avanta- 
jeke pir mezin e, derfeteke pir 
hêja ye û divê mirov bikaribe vê 
derfetê baş bi kar bîne. Çimkî ev 
eleqe li hemberî Bitlisspor, Siirts- 
por, Mardinspor tune ye. 

Çima ne tîmeke din, lê Diyar- 
bakirspor? 

Çimkî Kurd Diyarbakirsporê 
weke tîma xwe ya neteweyî dibî- 
nin, bi wî çavî li vê tîmê dinêrin. 
Ev yek ne tenê li Tirkiyê, li Ewrû- 
payê jî wisa ye. Alîgirên Diyarba- 
ldrspor bi Amedê bi sînor nîn in, 
bi Kurdan bi sînor in. Ji ber vê 
yekê li cîhanê yek ji wan tîman e 
ku li her derê alîgirên wê hene. 
Deriyê Diyarbakirsporê li Kurdan 
vedibe û Kurd wî deriyî, weke de- 
riyê mala xwe dibînin. Heke rêve- 
beriyeke baş, bi rêk û pêk û 
kêrhatî hebe, konsensûsek pêk 
bê, Diyarbakirspor dikare bi ser 
bikeve. Ji Meclisa Werzîşê, Şare- 
dariyê, derdorên din ên bajêr hin 
kes dikarin li hev kom bibin û ji 
bo pêşeroja Diyarbakirsporê dest 
bidin destê hev, rêveberiyeke nû 
ava bikin. 

Hevpeyvîn: Bawer Çem 


Jixwe heta heta têk çûye. Divê zîşê ya Şaredariya BDP’ê niha ni- 


mirov vê tîmê rake ser piyan û 
zindî bike. Ez bawer nakim ku 
Meclisa Werzîşê bikaribe Diyar- 
bakirspor zindî bike û careke din 
bi qasî tîmên serkeftî bi pêş bixe. 
Çimkî ev girêdayî pereyan, girê- 
dayî madiyatê ye. Meclisa Sporê 
tenê saziyeke sivîl e, ti hêza wê ya 
madî tune ye, tenê hêza wê ya 
manewî heye. Niha ti pirsgirêka 
Diyarbakirsporê ya manewî tune 
ye, pirsgirêka wê aborî ye. 

Dibe ku Şaredariya Bajarê 
Mezin a Amedê Diyarbakirs- 
porê bikire, bixe bin banê xwe. 
Wê çaxê wê rewşeke çawa der- 
keve holê? 

Ev tişteke siyasî ye, mirov ni- 
kare tiştekî zelal bibêje. Ger Şare- 
dariyeke BDP’ê di rewşeke wiha 
bi şer û pevçûn de Diyarbakirs- 


Tîmeke ku bikaribe he- 
rêma Kurdan temsîl bike 
divê hebe 


Lê di bin banên şaredariyên 
partiyên din de jî tîmên fut- 
boiê hene. Ji bo wan çima kes 
wisa nêzik nabe? 

Ev feraseteke xirab e helbet. 
Çimkî kurê Şaredarê AKP’ê yê En- 
qereyê Melîh Gokçek, niha serokê 
tîma Ankaragucu ye. Di encamê 
de Gokçek şaredarekî AKP’ê ye, 
ew tîm jî bi wî awayî dimîne. Lê 
kes ji wan re tiştekî nabêje. Ev 
rewş hinekî eleqeya xwe bi şer û 
pevçûnan, bi PKK’ê re heye. 
Çimkî li rojavayê Tirkiyê, li hem- 
berî cenazeyên leşkeran hesasi- 
yetek heye û ev hesasiyet di 


kare vî barî hilgire, ew hêza wan 
tune ye. Lê di pêşerojê de dibe 
ku ev yek pêk bê. Bi ya min 
jî divê ev tîm bibe tîma 
Kurdan û mîsyoneke weke 
Athletic Bilbao û Barcelona 
bi cih bîne. Bi rêveberi- 
yeke sivîl mirov dikare 
wê bike. Ez vê yekê tenê 
ji bo PKK û BDP’ê nabê- 
jim. Tîmeke ku bika- 
ribe herêma 

Kurdan temsîl 
bike divê 

hebe, bi 





Nacî Sapan 


Wolfgang Sidka antrenorê nû 
yê "Şêrên Mezopotamyayê" ye 


Wolfgang Sidka 


Koln (Rûdaw) - Wolfgang Sidka 
yê 56 salî dibe antrenorê nû yê 
tîma netewî ya îraqê. Hat bihîstin 
ku Federasyona Futbolê ya îraqê 
serî li Wolfgang Sidka yê Alman 
daye û ji bo sala yekê 500. 000 
Dolar heqdest pêşkeşî wî kiriye. 
|i sala 2000’an û virde Sidka 7 


salan li welatên Kendavê Bahraîn 
û Qeterê antrenoriya tîmên ne- 
tewî kiriye û niha jî dibe antre- 
norê nû yê "Şêrên Mezopo- 
tamyayê" weke ku aligirên tîma 
netewî ya îraqê ji tîma xwe re di- 
bejin. 

Nîvê Tîrmehê Sidka ji bo liber- 


çavderbaskirina rewşê çûbû 
Hewlerê û tê çaverêkirin ku vê 
hefteyê Sidka dest bi karê xwe li 
Hewlêrê bike. Ji ber nearamiya li 
Bexdayê, niha navenda Federas- 
yona Futbolê ya îraqê li Hewlêrê 
ye. Destpêkê lîstikvanên di tîmên 
îraqê de wê berê xwe bidin Hew- 


lêrê, paşê jî wê yên derveyî îraqê 
jî tevlî tîm bibin. Dawiya îlonê 
testa cidî tê peşberî tîma Sidka, li 
Urdinê Kupaya Rojavayê Asyayê 
li dar dikeve. 

Di sala 2007’an de tîma îraqê 
Kupaya Asyayê qezenc kiribû. 
Alîgirên tîma îraqê niha jî li 
bendê ne ku tîma wan rolek baş 
di Kupaya Asyayê ku di Çileya 
2011’an de li Qeterê li dar dikeve, 
bilize. Sidka ji vê hêviya alîgiran 
haydar e û got "Ev wê ne misyo- 
nek hêsan be". 

Keskesor 






"Kinc û berg hunerek mezin e! 


Robîn Botî Elih 


D i nava şer, xirecir û si- 
yaseta li Bakur de 
dengê wan di medyayê de 
zêde derneket. Berî çen- 
dekê li Êlihê defîleyek jî 
pêk anîn. Dixwazin muha- 
fazakariya civakê bişkênin, 
dixwazin cil û bergên Kur- 
dan bi stîleke nû ve nîşanî 
her kesî bidin; bi kurtasî 
dixwazin reng û motîvên 


Kurdistanê pêşkêşî hemû 
dinyayê bikin. 


Hebûna Keskesorê bi 
tena serê xwe serkefti- 
neke 

Belê em behsa 'Keskesor 
Moda' dikin ku li Êlîhê karê 
modaya Kurdan dimeşînin. 
Rêveberê Keskesor Moda 
Avaşîn Yorulmaz da zanîn 
ku ji ber êş û elemên dawî 
wan heta niha 11 bername- 
yên xwe betal kirine: "He- 
bûna Keskesorê li Êlîhê bi 
tena serê xwe serkeftinek 


- *w 

Manken li Êlihê kincên kurdî pêşan didin 


Xaçepirs 

1 2 3 4 5 6 7 8 9 10 11 12 


e. Di defîleya me ya dawî de 
me bi 26 mankenan ve de- 
fîleyek mezin pêk anî û me 
karekî gelekî mezin kir." 


'Kincên herêmî' an jî 
'kincên gelêrî'gotinên 
şaşin! 

Yorulmaz gazinc dike ku 
hin kes ji cil û bergên Kur- 
dan re dibêjin 'kincên he- 
rêmî' an jî 'kincên gelêrî’ û 
wiha berdewam kir, "Mixa- 
bin ev hiş ji hişeke Rojavayî 
tê. Lê ya rastî ev kincên em 
nîşan dikin, ne herêmî ne jî 
lokal in, ev kinc û bergên 
Kurdan in. Em dixwazin van 
kinc û bergên Kurdan bi 
huner û stîleke nû ve bixin 
nav jiyana rojane. Em nax- 
wazin ev kinc û berg û ren- 
gên me di mûzexaneyan de 
bimîne." 


Kinc bi xwe wêneyek 
mezin e 

Li ser navê Keskesorê 
.vaşîn Yorulmaz diyar dike 
ku navê Keskesorê hunerê 
:îne bîra mirov: "Kinc bi xwe 
wêneyek mezin e, neqşa li 
ser kincan hunerek e, ren- 
gên li ser van neqşan hemû 
huneran tîne bîra mirov. 
Navê Keskesorê jî gelek tiş- 
tan vedibêje. Lewma me ev 
nav lê danî. Herwiha mûzî- 
keka xweş ya vî navî heye." 

Di berdewamiya axaftina 


xwe de dibêje ku hemû ar- 
manca wan ew e ku modaya 
Mezopotamyayê derxînin 
ser asteke bilind: "Kinc û 
berg ne tenê xwepêçanek e, 
lixwekirina kincan di 
heman demê de divê kêf û 
zewqê bide însanan. Lixwe- 
kirina kincan divê nebe 
xweparastina tiştekê, divê 
bibe nîşaneya rih û hestê 
mirovan. Lewma me xwest 
em vê yekê nîşanî hemû 
xelkê Êlîhiyan bikin." 


Em dixwazin hemû 
rengan bi hunera xwe 
ve deynin ber çavan 

Paşê balê dikişîne ser ku 
gelek kinc û rengên gelê 
Rojhilata Navîn tevlîhev 
bûne: "Rengê Kurdan tevî 
rengê Asûrî, Ermenî û Fari- 
san bûye; rengê miletên 
wekî Tirk û Ereb û hwd. 
tevî reng û stîlên me bûne; 
em dixwazin hemû rengan 
bi hunera xwe ve bi stîl û 
motîvên nû ve deynin ber 
çavê her kesî." 

Rêveberê Keskesorê Yo- 
rulmaz dide zanîn ku hemû 
çalakî û daxuyaniyên wan 
divê wekî manîfestoyekê 
bêne dîtin: "Em naxwazin 
civakê j i j or de biguherînin, 
divê belkî carna mudexa- 
leyî civakê bibe lê ne wekî 
di faşîzmê de. Fikra me ya 
hunerê kifş e, hedefa hu- 
nera me jî ron e." 


Çeperast: 1- Nivîskarê Mem û Zînê. 2 - Resen, esîlzadeyî. 3 

- Li Tirkiyê giravek - Yan, yan jî - Pronavê yekem. 4 - Vexwendina 
şer, şerxwestin. 5 -Xuşk, jinakuli nexweşan dinere (berepaş) - Dîn, 
bawerî - Tîpa yekem. 6 - Cûreyekî masîyan - Pisporê şer, navekî zi- 
laman. 7 - Pirsa kesekî (berepaş) - Qebûlnekirin - Bi Rûsî erê - Ren- 
gek. 8 - Nehat, nayê - Tirabêlk, axa hûr (berepaş). 9 - Bi Erebî destûr, 
ehlîyet - Nebatek, gîyayek. 10 - Vîn, hestê mirov - Bi zimanê biyanî 
çek, sîleh. 

Serejêr: 1 - Di dîrokê de nivîskarekî Kurd. 2 - Keç û jin xwe pê dixe- 
milînin - War, mekan. 3 - Bajarekî bakurê Kurdistanê - Zarok, ziman. 
4 - Navekî mêran - Çêbû, hat dinyayê. 5 - Çêbûna Hz. îsa (berepaş) 

- Bajarekî bakurê Kurdistanê. 6 - Rojek (berepaş). 7 - Erd, xak (be- 
repaş) - Bi hejmara 10 ve girêdayî (berepaş). 8 - Qanûn, zagon (be- 
repaş) - Raketin, nivistin. 9 - Parsek, nankor, birçî - Otomobîl. 10 - 
Eşîr, ezbet - Zimanê xwe lêxistin. 11 - Bi Erebî ewlekarî - Na, tûj - 
Damar, kok. 12 - Xwedênenas - Bingeh, reh, kok. 


A Tazik Nêrweyî ku ev demeke nexweş e û doktoran 
1 V jê re gotiye divê tu di vê demê de dest ji karê hu- 
nerê berdî û bêhna xwe bidî, dixwaze piştî başbûnê ca- 
reke din strana 'Te jibîr nakim’ klîp bike. 

Nazik Selîm Nêrweyî sedema dubare klîpkirina 
strana ‘Te jibîr nakim’ji bo Rûdawê ragihand û got: 
klîpa strana xwe xilas kir, lê têbîniyên min li 
ser cilûberg û senaryoya klîpê hebûn, 
loma min biryar da em careke din wê 
klîp bikim." 

Nazikê diyar kir ku zêdeyî 1500 
Dolaran li klîpê hatine xerckirin û 
hemû jî li ser derhênerî 
dibe. 

Strana ‘Te Jibîr Nakim’ ku 
li Duhokê tê klîpkirin ji 
dûyem 
bi navê ‘Her 
îsal hatiye 


Ziyad Esad ji bo 
reklamekê 500 hezar 
Dolar dixwaze 


Ç* îrketeke avaki- 
U rina vîlla û xani- 
yan li bajarê 
Silêmaniyê ji bo 
reklamekê 300 
hezar Dolar û vîlla- 
yeke mezin dide 
Ziyad Esad, lê Ziyad 
daxwaza 500 hezar 
Dolaran dike. 

Piştî ku albuma 
nû ya Ziyad Esad ji 
aliyê herdu şîrketên 
“Mêvî Jin û Blue 
Production” ve bi 
buhayê 70 hezar 
Dolaran hat kirîn û 

hatiye xuyakirin ku wê ev herdu fîrma klîpekê jî ji bo 
straneke nû ya wî hunermendî amade bikin. Niha hej- 
mareke şîrketên taybet bi avakirina vîlla û xaniyan dax- 
waz kirine ku Ziyad Esad reklamê ji bo projeyên wan 
bike. Ziyad ji bo van reklaman daxwaza pereyên zêde 
kiriye û şîrktek dixwaze li himber wê reklamê 300 
hezar Dolar û vîllayeke mezin li bajarê Silêmaniyê bide 
wî, lê Ziyad Esad daxwaza 500 hezar Dolaran dike, 
loma wê gotûbêj hêjî berdewam bin. 


lYIÎrê 3M3 J 'dh ûiynr bû 


X ortekî Swêdî yê 21 salî 
di nava 76 saniyeyan 
da SMS’ekî ji 160 tîpan 
pêkhat, bê kêmasî nivî- 
sand û rekora vî welatî bi- 
dest xist. David Silvelindê 
ku endamê grûbekî rock- 
van e, da zanîn ku ew 
gelek enstrumanan bikar- 
tîne û dibe ku jiber karê 
wî, tiliyên wî zûtir û bê kê- 
masî dilivin. 

Pêşbirk ji aliyê opera- 
tora Swêdî ya bi navê 
Comviq tê lidarxistin û di 
pêşbirka dawî de 25 kes 
beşdar bûn. Silvelind di vê 
pêşbirkê de diyariya pere 


ya 25 hezar Kronî (2 bin 
630 euro) bidest xist. Ev 
peşbirk car sal berê dest- 
pêkir û di sala 2008’an de 
fînalîstekî di 61 saniyeyan 
de SMS nivîsandibû û 
rekor şikandibû. 

Silvelind di pêşbirka ni- 
vîsandina zûtirîn a SMS’ê 
de bi swêdî ev tişt di 76 
saniyeyan da nivîsandibû: 
"Skriv! SKRIIIV! Tank 
inte... EN katt gar pa tan- 
genterna och skriver: 
9hk,. Var lugn och gla:D 
Det e ofta bra. Fort nu, 
sista biten! 3-2-1 nu smal- 
ler det?" 


Nazik nexweş e 






























































































